PATVIRTINTA

Šiaulių apylinkės teismo pirmininko 2014 m. rugpjūčio 8 d.

įsakymu Nr. V-71

ŠIAULIŲ APYLINKĖS TEISMO SUPAPRASTINTŲ VIEŠŲJŲ PIRKIMŲ TAISYKLĖS

**TURINYS**

[I. BENDROSIOS NUOSTATOS 1](#_Toc328059167)

[II. PIRKIMŲ PLANAVIMAS IR ORGANIZAVIMAS. PIRKIMUS ATLIEKANTYS ASMENYS 4](#_Toc328059168)

[III. SUPAPRASTINTŲ PIRKIMŲ PASKELBIMAS 5](#_Toc328059169)

[IV. PIRKIMO DOKUMENTŲ RENGIMAS, PAAIŠKINIMAI, TEIKIMAS 6](#_Toc328059170)

[V. REIKALAVIMAI PASIŪLYMŲ IR PARAIŠKŲ RENGIMUI 8](#_Toc328059171)

[VI. TECHNINĖ SPECIFIKACIJA 9](#_Toc328059172)

[VII. TIEKĖJŲ KVALIFIKACIJOS PATIKRINIMAS 10](#_Toc328059173)

[VIII. VOKŲ SU PASIŪLYMAIS ATPLĖŠIMAS 10](#_Toc328059174)

[IX. PASIŪLYMŲ NAGRINĖJIMAS IR VERTINIMAS 12](#_Toc328059175)

[X. PIRKIMO SUTARTIS 13](#_Toc328059176)

[XI. PRELIMINARIOJI SUTARTIS 14](#_Toc328059177)

[XII. PIRKIMŲ BŪDAI IR JŲ PASIRINKIMO SĄLYGOS 15](#_Toc328059178)

[XIII. SUPAPRASTINTAS ATVIRAS KONKURSAS 16](#_Toc328059179)

[XIV. SUPAPRASTINTOS SKELBIAMOS DERYBOS 16](#_Toc328059180)

[XV. APKLAUSA 17](#_Toc328059181)

[XVI. KITOS PIRKIMŲ PROCEDŪROS 2](#_Toc328059181)0

[XVII. MAŽOS VERTĖS PIRKIMŲ YPATUMAI 2](#_Toc328059182)1

[XVIII. SUPAPRASTINTŲ PIRKIMŲ DOKUMENTAVIMAS, ATASKAITŲ PATEIKIMAS 2](#_Toc328059183)2

[XIX. INFORMACIJOS APIE SUPAPRASTINTUS PIRKIMUS TEIKIMAS 2](#_Toc328059184)2

[XX. GINČŲ NAGRINĖJIMAS 2](#_Toc328059185)2

# **I. BENDROSIOS NUOSTATOS**

1. Šiaulių apylinkės Teismo (toliau - Teismas, perkančioji organizacija) supaprastintų viešųjų pirkimų taisyklės (toliau - Taisyklės) parengtos vadovaujantis Lietuvos Respublikos viešųjų pirkimų įstatymu (Žin., 1996, Nr. 84-2000; 2006, Nr. 4-102, 2013, Nr. [112-5575](http://www.infolex.lt/ta/284032" \o "Lietuvos Respublikos viešųjų pirkimų įstatymo 2, 4, 6, 7, 8-2, 9, 10, 13, 18, 19, 22, 24, 28, 33, 35, 39, 40, 85, 86, 87, 90, 92 straipsnių pakeitimo ir papildymo įstatymas" \t "_blank)) (toliau - Viešųjų pirkimų įstatymas), kitais viešuosius pirkimus (toliau - pirkimai) reglamentuojančiais teisės aktais.

1. Taisyklės nustato Teismo pirkimų organizavimo tvarką nuo pirkimų planavimo iki pirkimo sutarties įvykdymo, atsakingus asmenis.
2. Teismas prekių, paslaugų ir darbų supaprastintus pirkimus (toliau - supaprastinti pirkimai) gali atlikti Viešųjų pirkimų įstatymo 84 straipsnyje nustatytais atvejais, t. y. pirkimus:

3.1. kurių numatomo pirkimo vertė yra mažesnė už tarptautinio pirkimo vertės ribas;

3.2. Viešųjų pirkimų įstatymo 2 priedėlyje nustatytų B paslaugų pirkimus, neatsižvelgdamas į pirkimo vertę;

3.3.Viešųjų pirkimų įstatymo 9 straipsnio 14 dalyje nustatytus pirkimus.

1. Atlikdamas supaprastintus pirkimus, Teismas vadovaujasi Taisyklėmis, Viešųjų pirkimų įstatymo I skyriaus, 24 straipsnio 2 dalies 9, 23 punktų, 3 ir 5 dalių (išskyrus neskelbiamą pirkimą, kai pateikti pasiūlymą kviečiamas tik vienas tiekėjas, jeigu Teismas mano, kad tokia informacija yra nereikalinga), 27 straipsnio 1 dalies, 40 straipsnio, 41 straipsnio 1 dalies, IV ir V skyrių reikalavimais (atlikdamas mažos vertės pirkimus, neprivalo vadovautis šio įstatymo 17 straipsnio 1, 2, 5, 7, 8 dalių, 18 straipsnio 1, 2, 3, 6 dalių, 24 straipsnio 2 dalies 9, 23 punktų, 3 ir 5 dalių, 27 straipsnio 1 dalies reikalavimais), taip pat Lietuvos Respublikos civiliniu kodeksu (Žin., 2000, Nr. 74-2262) (toliau - CK) (aktualia redakcija), kitais įstatymais ir poįstatyminiais teisės aktais.
2. Organizuojant ir vykdant pirkimus turi būti racionaliai naudojamos Teismo lėšos ir valstybės tarnautojų ar darbuotojų, dirbančių pagal darbo sutartį, laikas. Supaprastinti pirkimai atliekami laikantis lygiateisiškumo, nediskriminavimo, skaidrumo, abipusio pripažinimo, proporcingumo ir racionalumo principų, konfidencialumo ir nešališkumo reikalavimų.
3. Teismo vykdomuose supaprastintuose pirkimuose turi teisę dalyvauti fiziniai asmenys, privatūs juridiniai asmenys, viešieji juridiniai asmenys ar tokių asmenų grupės. Pasiūlymui (projektui) pateikti ūkio subjektų grupė neprivalo įsteigti juridinio asmens. Teismas gali reikalauti, kad, ūkio subjektų grupės jungtinės veiklos pasiūlymą (projektą) pripažinus geriausiu ir Teismui pasiūlius sudaryti viešojo pirkimo-pardavimo sutartį (toliau - pirkimo sutartis), ši ūkio subjektų grupė įgytų tam tikrą teisinę formą, jei tai būtina siekiant tinkamai įvykdyti pirkimo sutartį.
4. Pirkimas prasideda Viešųjų pirkimų tarnybai gavus Teismo pateiktą skelbimą apie pirkimą; atliekant supaprastintą pirkimą, apie kurį neskelbiama, - kai Teismas kreipiasi į tiekėją (tiekėjus), prašydamas pateikti pasiūlymą (pasiūlymus).
5. Pirkimas (pirkimo objekto dalies pirkimas) pasibaigia, kai:

8.1. sudaroma pirkimo sutartis (preliminarioji sutartis) arba nustatomas supaprastinto projekto konkurso laimėtojas;

1. atmetamos visos paraiškos ir pasiūlymai;
2. nutraukiamos pirkimo procedūros;
3. per nustatytą terminą nepateikiama nė viena paraiška ar pasiūlymas;

8.5. pasibaigia pasiūlymų galiojimo laikas ir pirkimo sutartis nesudaroma dėl priežasčių, kurios priklauso nuo tiekėjų;

8.6. visi tiekėjai atsiima pasiūlymus ar atsisako sudaryti pirkimo sutartį.

9. Atlikdamas supaprastintus pirkimus, Teismas siekia atsižvelgti į visuomenės poreikius socialinėje srityje, vadovaujasi Viešųjų pirkimų įstatymo 13, 91 straipsnių ir kitų teisės aktų nuostatomis. Pirkimai gali būti rezervuoti tam tikroms valstybės remiamų asmenų grupėms. Teismas pirkimo dokumentuose gali nustatyti:

9.1. sąlygas, sudarančias galimybę pirkime dalyvauti tik neįgaliųjų socialinėms įmonėms;

1. kad pirkimas bus atliekamas pagal remiamų asmenų, kurių dauguma yra neįgalieji, įdarbinimo programas;
2. sąlygas pirkime dalyvauti neįgaliųjų socialinėms įmonėms, socialinėms įmonėms, įmonėms, kuriose dirba daugiau kaip 50 proc. nuteistųjų, atliekančių arešto, terminuoto laisvės atėmimo ir laisvės atėmimo iki gyvos galvos bausmes, arba įmonėms, kurių dalyviai yra sveikatos priežiūros įstaigos ir kuriose darbo terapijos pagrindais dirba ne mažiau kaip 50 proc. pacientų, kai perkamos jų pagamintos prekės, teikiamos paslaugos ar atliekami darbai.

10. Taisyklėse vartojamos sąvokos:

1. Mažos vertės pirkimai - Teismo atliekami supaprastinti pirkimai, kai yra bent viena iš šių sąlygų: 1) prekių ar paslaugų pirkimo vertė yra mažesnė kaip 200 tūkst. Lt (be pridėtinės vertės mokesčio), o darbų - mažesnė kaip 500 tūkst. Lt (be pridėtinės vertės mokesčio); 2) perkamos panašios prekės, paslaugos ar perkami darbai dėl to paties objekto yra suskirstyti į atskiras dalis, kurių kiekvienai numatoma sudaryti atskirą pirkimo sutartį (sutartis), jeigu bendra šių sutarčių vertė yra ne didesnė kaip 10 proc. prekių ar paslaugų supaprastintų pirkimų to paties tipo sutarčių vertės ir mažesnė kaip 200 tūkst. Lt (be pridėtinės vertės mokesčio), o perkant darbus - ne didesnė kaip 1,5 procento to paties objekto supaprastinto pirkimo vertės ir mažesnė kaip 500 tūkst. Lt (be pridėtinės vertės mokesčio).
2. Pirkimo organizatorius - Teismo pirmininko įsakymu paskirtas Teismo valstybės tarnautojas ar darbuotojas, kuris Taisyklių nustatyta tvarka organizuoja ir atlieka supaprastintus pirkimus, kai tokiems pirkimams atlikti nesudaroma Viešojo pirkimo komisija (toliau - Komisija).
3. Pirkimo iniciatorius - Teismo valstybės tarnautojas ar darbuotojas, kuris nurodė poreikį įsigyti reikalingų prekių, paslaugų arba darbų.
4. Teismo pirmininko paskirtas kontroliuojantis asmuo - Teismo pirmininko įsakymu paskirtas Teismo valstybės tarnautojas ar darbuotojas, kuris Taisyklių nustatyta tvarka kontroliuoja atliekamus supaprastintus pirkimus, yra atsakingas už pirkimų planavimą, teikia Viešųjų pirkimų tarnybai kasmetines ataskaitas.
5. Supaprastintas atviras konkursas - pirkimo būdas, kai kiekvienas suinteresuotas tiekėjas gali pateikti pasiūlymą.
6. Apklausa - supaprastinto pirkimo būdas, kai Teismas raštu arba žodžiu kviečia tiekėjus pateikti pasiūlymus ir perka prekes, paslaugas ar darbus iš mažiausią kainą pasiūliusio ar ekonomiškiausią pasiūlymą pateikusio tiekėjo.
7. Tiekėjų apklausa raštu - Teismo raštiškas kreipimasis į tiekėjus su prašymu pateikti pasiūlymus. Apklausiant raštu tiekėjai savo pasiūlymus privalo pateikti raštu. Raštu reiškia bet kokia informacijos išraiška žodžiais arba skaičiais, kurią galima perskaityti, atgaminti ir perduoti. Šis terminas gali apimti elektroninėmis priemonėmis perduotą ir saugomą informaciją.
8. Tiekėjų apklausa žodžiu - Teismo žodinis kreipimasis į tiekėjus su prašymu pateikti pasiūlymus. Taip pat galima pasinaudoti viešai tiekėjų pateikta informacija (reklama internete ir kt.) apie siūlomas prekes, paslaugas, darbus. Toks informacijos gavimas prilyginamas žodinei tiekėjų apklausai.
9. Supaprastintas projekto konkursas - supaprastinto pirkimo būdas, kai Teismui suteikiama galimybė įsigyti konkursui pateiktą ir vertinimo komisijos (žiuri) išrinktą planą ar projektą (teritorijų planavimo, architektūros, inžinerijos, duomenų apdorojimo, meniniu ar kultūriniu požiūriu sudėtingų ar panašaus pobūdžio paslaugų). Konkurso dalyviams gali būti skiriami prizai ar piniginės išmokos.
10. Kvalifikacijos patikrinimas - procedūra, kurios metu tikrinama, ar tiekėjai atitinka pirkimo dokumentuose nurodytus minimalius kvalifikacijos reikalavimus.
11. Numatomo pirkimo vertė (toliau - pirkimo vertė) - Teismo numatomos sudaryti pirkimo sutarties vertė, skaičiuojama imant visą mokėtiną sumą be pridėtinės vertės mokesčio, įskaitant visas pirkimo sutarties pasirinkimo ir atnaujinimo galimybes. Kai perkančioji organizacija numato prizus ir (ar) kitas išmokas kandidatams ar dalyviams, ji, apskaičiuodama numatomo pirkimo vertę, turi į tai atsižvelgti. Numatomo pirkimo vertė skaičiuojama tokia, kokia ji yra pirkimo pradžioje, nustatytoje Viešųjų pirkimų įstatymo 7 straipsnio 2 dalyje. Jeigu prekių ar paslaugų pirkimas per einamuosius finansinius metus arba per 12 mėnesių nuo pirkimo pradžios atliekamas vieną kartą ir sudarytos pirkimo sutarties nenumatoma atnaujinti, šio pirkimo vertė yra numatomos sudaryti pirkimo sutarties vertė.
12. Alternatyvus pasiūlymas - pasiūlymas, kuriame siūlomos kitokios, negu yra nustatyta pirkimo dokumentuose, pirkimo objekto charakteristikos arba pirkimo sąlygos.
13. Aprašomasis dokumentas - vykdant pirkimą supaprastinto konkurencinio dialogo būdu tiekėjams pateikiamas, techninėms specifikacijoms analogiškas dokumentas, kuriame pirkimo objekto savybės apibūdinamos labiau aprašomuoju pobūdžiu nei įprastinėse techninėse specifikacijose. Aprašomajame dokumente gali būti pateikiamos ir teisinės, administracinės, sutartinės ar kitokios sąlygos, susijusios su konkurencinio dialogo vykdymu.

10.13. Paraiška - tiekėjo pareikštas pageidavimas dalyvauti pirkimo procedūrose.

1. Pasiūlymas - tiekėjo raštu pateiktų dokumentų visuma ar žodžiu pateiktas siūlymas tiekti prekes, teikti paslaugas ar atlikti darbus pagal Teismo nustatytas pirkimo sąlygas.
2. Centrinė viešųjų pirkimų informacinė sistema (toliau - CVP IS) - Viešųjų pirkimų tarnybos tvarkoma informacinė sistema, skirta:

10.15.1. suteikti elektronines priemones viešųjų pirkimų skelbimams ar ataskaitoms teikti bei tvarkyti;

1. suteikti elektronines priemones viešųjų pirkimų procedūroms atlikti;
2. informacijai apie viešuosius pirkimus skelbti internete.

10.16. Tiekėjas (prekių tiekėjas, paslaugų teikėjas, rangovas) - kiekvienas ūkio subjektas - fizinis asmuo, privatusis ar viešasis juridinis asmuo ar tokių asmenų grupė - galintis pasiūlyti ar siūlantis prekes, paslaugas ar darbus.

10.17. Dalyvis - Teismui pasiūlymą pateikęs asmuo.

10.18. Kvietimas pateikti pasiūlymus - Teismo tiekėjams adresuotas kvietimas, kuriuo kviečiama pateikti pasiūlymą tiekti prekes, teikti paslaugas ar atlikti darbus.

11. Kitos Taisyklėse vartojamos pagrindinės sąvokos nustatytos Viešųjų pirkimų įstatyme.

# **II. PIRKIMŲ PLANAVIMAS IR ORGANIZAVIMAS. PIRKIMUS ATLIEKANTYS ASMENYS**

1. Pirkimo organizatoriai kitiems kalendoriniams metams numatomus pirkimus planuoti pradeda kiekvienų metų ketvirtą ketvirtį. Iki kiekvienų metų gruodžio 31 d. raštu ir elektroniniu paštu pateikia Teismo pirmininko paskirtam kontroliuojančiam asmeniui, atsakingam už viešųjų pirkimų planavimą, informaciją apie poreikį įsigyti prekių, paslaugų ar darbų kitiems kalendoriniams metams.
2. Atsakingas už viešųjų pirkimų planavimą asmuo, gavęs informaciją iš pirkimo organizatorių apie planuojamų įsigyti prekių, paslaugų ar darbų poreikį, nurodytiems darbams, prekėms ir paslaugoms priskiria Bendrajame viešųjų pirkimų žodyne, patvirtintame Europos Parlamento ir Tarybos 2002 m. lapkričio 5 d. reglamentu (EB) Nr. 2195/2002 dėl bendro viešųjų pirkimų žodyno (OL 2002 m. specialusis leidimas, 6 skyrius, 5 tomas, p. 1) (su paskutiniais pakeitimais, padarytais Komisijos 2007 m. lapkričio 28 d. reglamento (EB) Nr. 213/2008, iš dalies keičiančio Europos Parlamento ir Tarybos reglamentą (EB) Nr. 2195/2002 dėl bendro viešųjų pirkimų žodyno (CVP) ir Europos Parlamento ir Tarybos direktyvas 2004/17/EB ir 2004/18/EB dėl viešųjų pirkimų tvarkos, kad CPV būtų atnaujintas (OL 2008 L 74, p. 1), (toliau - BVPŽ) nurodytus kodus, o paslaugoms papildomai priskiria Viešųjų pirkimų įstatymo 2 priedėlyje nurodytas paslaugų kategorijas.
3. Suvestiniai duomenys palyginami su Teismui skirtais maksimaliais asignavimais.
4. Vadovaudamasis Viešųjų pirkimų įstatymo 9 straipsnio nuostatomis ir Viešųjų pirkimų tarnybos direktoriaus 2003 m. vasario 26 d. įsakymu Nr. 1S-26 patvirtinta Numatomo viešojo pirkimo vertės nustatymo metodika (Žin., 2003, Nr. 22-949; 2006, Nr. 12-454; 2007, Nr. 17-650; 2008, Nr. 103-3961) (aktualia jos redakcija), atsakingas už viešųjų pirkimų planavimą asmuo, įvertinęs pirkimų objektų vertę su skirtais asignavimais, apskaičiuoja numatomų pirkimų vertę ir pasiūlo galimus pirkimo būdus.
5. Atsakingas už viešųjų pirkimų planavimą asmuo iki kiekvienų kalendorinių metų sausio 31 d. rengia planuojamų vykdyti einamaisiais biudžetiniais metais viešųjų pirkimų suvestinę (toliau - Suvestinė) ir pateikia tvirtinti Teismo pirmininkui, o patvirtinus - Pirkimo organizatoriams pagrindinėms pirkimo sąlygoms rengti. Suvestinėje nurodomi kontaktiniai duomenys, prekės, paslaugos ir darbai, patikslinti kodai pagal BVPŽ, numatomi kiekiai ir apimtys (jeigu įmanoma), planuojamos (turimos) lėšos nurodant šaltinį, bei galimas pirkimo būdas, atsižvelgiant į pirkimo vertę, planuojama pirkimo atlikimo data, ketinamos sudaryti pirkimo sutarties trukmė. Suvestinė peržiūrima kartą per pusmetį ir prireikus tikslinama. Suvestinės patikslinimą vykdo Teismo finansininkas kartu su Teismo ūkio skyriaus vedėju ir atsakingu už viešųjų pirkimų planavimą asmeniu. Teismas kasmet viešųjų pirkimų vykdymo einamaisiais biudžetiniais metais Suvestinę, ne vėliau kaip iki kovo 15 d., o Suvestinę patikslinęs -nedelsdamas, paskelbia CVP IS, o nuorodą į suvestinę įkelia savo tinklalapyje.
6. Teismas turi teisę atlikti ir Suvestinėje nesuplanuotus pirkimus. Paskelbtos Suvestinės nereikia keisti, jeigu dėl Teismo nenumatytų aplinkybių iškyla poreikis ypač skubiai vykdyti Suvestinėje nenurodytą viešąjį pirkimą arba kai konkretaus pirkimo metu keičiasi informacija, kuri apie šį pirkimą nurodyta Suvestinėje.
7. Pirkimo organizatorius Taisyklėse nustatyta tvarka Teismo pirmininkui dėl supaprastinto pirkimo atlikimo teikia raštu užpildytą Mažos vertės viešojo pirkimo pažymą, kurioje nurodo šias pagrindines pirkimo sąlygas ir informaciją:

18.1. pirkimo objekto pavadinimą ir jo apibūdinimą, nurodant perkamų prekių, paslaugų ar darbų savybes, kokybės ir kitus reikalavimus arba techninę specifikaciją, reikalingą kiekį ar apimtis, atsižvelgiant į visą pirkimo sutarties trukmę su galimais pratęsimais;

1. orientacinę šio pirkimo vertę;
2. jei reikia - minimalius tiekėjų kvalifikacijos reikalavimus;

18.4. pageidaujamus prekių pristatymo ar paslaugų ir darbų atlikimo terminus, kitas reikalingas pirkimo sutarties sąlygas arba pirkimo sutarties projektą;

1. turimus planus, brėžinius ir projektus;
2. kitą reikalingą informaciją.
3. Paraiška-prašymas gali būti pateikiama žodžiu tais atvejais, kai atliekami Suvestinėje nenustatyti, tai yra skubūs, anksčiau nenumatyti pirkimai ir kai yra žinomas tikslus perkamo objekto apibūdinimas, taip pat kai sutarties vertė be pridėtinės vertės mokesčio, perkant prekes ar paslaugas neviršija 5000,00 Lt, darbus – 10000,00 Lt ir perkama iš arčiausiai esamo tiekėjo ar paslaugos teikėjo bei darbų atlikėjo, iš patirties žinant, kad jų siūlomų prekių ar teikiamų paslaugų ir atliekamų darbų kainos ar įkainiai yra mažiausi.
4. Gavęs teismo pirmininko sutikimą, Pirkimo organizatorius atlieka pirkimą, pasirašo Mažos vertės viešojo pirkimo pažymą pats ir teikia tvirtinti Teismo finansininkui.
5. Visus supaprastintus pirkimus, išskyrus tuos atvejus, kai juos organizuoja Pirkimų organizatorius, vykdo Teismo pirmininko įsakymu sudaryta Komisija. Komisijos pirmininku, jos nariais, Pirkimo organizatoriais skiriami nepriekaištingos reputacijos asmenys.
6. Mažos vertės pirkimus vykdo Pirkimo organizatorius arba gali vykdyti Komisija.
7. Komisija mažos vertės pirkimus vykdo, kai:
8. prekių ar paslaugų pirkimo sutarties vertė viršija 50 tūkst. Lt be PVM;
9. darbų pirkimo sutarties vertė viršija 100 tūkst. Lt be PVM.
10. Pirkimų organizatorius vykdo pirkimus, kurių vertė neviršija 23.1 ir 23.2 punktuose nustatytų sumų.
11. Teismo pirmininkas turi teisę priimti sprendimą pavesti supaprastintą pirkimą vykdyti Pirkimų organizatoriui arba Komisijai neatsižvelgdamas į Taisyklių 23.1 ir 23.2 punktuose nustatytas aplinkybes.
12. Atsižvelgiant į pirkimų apimtį bei nomenklatūrą, Komisija gali būti sudaroma vienam pirkimui, keliems tam tikros rūšies pirkimams, pirkimams atliekamiems tam tikru laikotarpiu arba nuolatiniams pirkimams (nuolatinė Komisija).
13. Komisija veikia Teismo vardu pagal jai suteiktus įgaliojimus. Komisija dirba pagal Teismo pirmininko patvirtintą Komisijos darbo reglamentą ir yra atskaitinga Teismo pirmininkui. Komisijai turi būti nustatytos užduotys ir suteikti visi užduotims vykdyti reikalingi įgaliojimai. Komisija sprendimus priima savarankiškai. Komisija sudaroma iš ne mažiau kaip 3 fizinių asmenų. Skiriamas Komisijos pirmininkas, Komisijos pirmininko pavaduotojas ir Komisijos sekretorius. Komisijos veiklai vadovauja jos pirmininkas. Komisijos sekretoriumi skiriamas vienas iš Komisijos narių.
14. Prieš pradėdami darbą Komisijos nariai, ekspertai ir Pirkimo organizatorius, asmuo atsakingas už pirkimų planavimą turi pasirašyti nešališkumo deklaraciją ir konfidencialumo pasižadėjimą. Taip pat šie asmenys turi susipažinti su Etiško elgesio viešuosiuose pirkimuose mokomąja priemone, patvirtinta Viešųjų pirkimų direktoriaus 2010 m. rugsėjo 7 d. įsakymu Nr. 1S-135 ir paskelbta Viešųjų pirkimų tarnybos interneto svetainėje [www.vpt.lt](http://www.vpt.lt), taip pat Centriniame viešųjų pirkimų portale [www.cvpp.lt](http://www.cvpp.lt).
15. Teismas gali vykdyti supaprastintus pirkimus per centrinę perkančiąją organizaciją arba pirkti iš jos (jei centrinė perkančioji organizacija sudariusi atitinkamų prekių, paslaugų ar darbų preliminariąsias sutartis). Siūlymą pirkti per centrinę perkančiąją organizaciją arba iš jos Teismo pirmininkui gali teikti Komisija arba Pirkimo organizatorius.

29.1. pirkimai gali būti vykdomi naudojantis VšĮ Centrinės projektų valdymo agentūros, atliekančios centrinės perkančiosios organizacijos funkcijas, elektroniniu katalogu CPO.ltTM (toliau – elektroninis katalogas), kai elektroniniame kataloge siūlomos prekės, paslaugos ar darbai atitinka Teismo poreikius.

1. Teismas pirkimo procedūroms iki pirkimo sutarties sudarymo atlikti gali įgalioti kitą perkančiąją organizaciją. Tokiu atveju įgaliotajai organizacijai nustatomos užduotys ir suteikiami visi įgaliojimai toms užduotims vykdyti. Įgaliojimai įforminami Civilinio kodekso nustatyta tvarka.
2. Teismas turi teisę nutraukti pirkimo procedūras, jeigu atsirado aplinkybių, kurių nebuvo galima numatyti (perkamas objektas tapo nereikalingas, nėra lėšų už jas apmokėti ir pan.). Sprendimą dėl pirkimo nutraukimo gali priimti Teismo pirmininkas. Teikimą dėl pirkimo procedūrų nutraukimo Teismo pirmininkui teikia Komisija arba Pirkimų organizatorius. Sprendimą dėl mažos vertės pirkimo nutraukimo gali priimti Komisija arba Pirkimo organizatorius, priklausomai nuo to, kas atlieka norimą nutraukti pirkimą.

# **III. SUPAPRASTINTŲ PIRKIMŲ PASKELBIMAS**

1. Teismas laikosi Viešųjų pirkimų įstatyme nustatytos supaprastintų pirkimų skelbimo tvarkos: .
   1. apie pradedamą bet kurį pirkimą, taip pat nustatytą laimėtoją ir ketinamą sudaryti bei sudarytą pirkimo sutartį nedelsdamas, tačiau ne anksčiau negu skelbimas bus išsiųstas Europos Sąjungos oficialiųjų leidinių biurui ir (ar) paskelbtas Centrinėje viešųjų pirkimų informacinėje sistemoje, informuoja savo tinklalapyje bei leidinio „Valstybės žinios“ priede „Informaciniai pranešimai“ (mažos vertės pirkimų atveju – tik savo tinklalapyje).
   2. Nuo 2015-01-01 Teismas laimėjusio dalyvio pasiūlymą, sudarytą pirkimo sutartį ir pirkimo sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, ne vėliau kaip per 10 dienų nuo pirkimo sutarties sudarymo ar jos sąlygų pakeitimo turi paskelbti Centrinėje viešųjų pirkimų informacinėje sistemoje. Šis reikalavimas netaikomas pirkimams, kai pirkimo sutartis sudaroma žodžiu, taip pat laimėjusio dalyvio pasiūlymo ar pirkimo sutarties dalims, kai nėra techninių galimybių tokiu būdu paskelbtos informacijos atgaminti ar perskaityti. Tokiu atveju perkančioji organizacija turi sudaryti galimybę susipažinti su nepaskelbtomis laimėjusio dalyvio pasiūlymo ar pirkimo sutarties dalimis.

# **IV. PIRKIMO DOKUMENTŲ RENGIMAS, PAAIŠKINIMAI, TEIKIMAS**

1. Tais atvejais, kai pirkimą vykdo Komisija, visus dokumentus, apibūdinančius pirkimo objektą, pirkimo sąlygas ir kitus pirkimo dokumentus rengia Komisija. Jei mažos vertės pirkimą atlieka Pirkimo organizatorius, tai pirkimo dokumentus rengia jis. Pirkimo dokumentus rengiantys asmenys turi teisę gauti iš Teismo darbuotojų visą informaciją, reikalingą pirkimo dokumentams parengti ir pirkimo procedūroms atlikti.
2. Pirkimo dokumentai rengiami lietuvių kalba. Papildomai pirkimo dokumentai gali būti rengiami ir kitomis kalbomis.
3. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o Teismas nupirkti tai, ko reikia.
4. Pirkimo dokumentuose nustatyti reikalavimai negali dirbtinai riboti tiekėjų galimybių dalyvauti supaprastintame pirkime ar sudaryti sąlygas dalyvauti tik konkretiems tiekėjams.
5. Pirkimo dokumentuose, atsižvelgiant į pasirinktą supaprastinto pirkimo būdą, pateikiama būtina pasiūlymams parengti informacija:

37.1. nuoroda į Taisykles, kuriomis vadovaujantis vykdomas supaprastintas pirkimas (šių taisyklių pavadinimas, patvirtinimo data, visų pakeitimų datos);

37.2. jei apie pirkimą buvo skelbta, nuoroda į skelbimą;

37.3. Teismo valstybės tarnautojų ar darbuotojų, kurie įgalioti palaikyti ryšį su tiekėjais, pareigos, vardai, pavardės, adresai, telefonų ir faksų numeriai;

37.4. pasiūlymų ir (ar) paraiškų pateikimo terminas (data, valanda ir minutė) ir vieta; pasiūlymų ir (ar) paraiškų, rengimo ir pateikimo reikalavimai; jeigu numatoma pasiūlymus ir (ar) paraiškas priimti naudojant elektronines priemones, atitinkančias Viešųjų pirkimų įstatymo 17 straipsnio nuostatas, - informacija apie reikalavimus, būtinus pasiūlymams ir (ar) paraiškoms pateikti elektroniniu būdu, įskaitant ir kodavimą (šifravimą);

1. pasiūlymo galiojimo terminas;
2. prekių, paslaugų, darbų pavadinimas, kiekis (apimtis), su prekėmis teiktinų paslaugų pobūdis, prekių tiekimo, paslaugų teikimo ar darbų atlikimo terminai;
3. techninė specifikacija;
4. informacija, ar pirkimo objektas skirstomas į dalis, kurių kiekvienai bus sudaroma pirkimo sutartis arba preliminarioji sutartis, ir ar leidžiama pateikti pasiūlymus paduoti tik vienai pirkimo objekto daliai, vienai ar kelioms dalims, ar visoms dalims; pirkimo objekto dalių, dėl kurių gali būti pateikti pasiūlymai, apibūdinimas;
5. informacija, ar leidžiama pateikti alternatyvius pasiūlymus, šių pasiūlymų reikalavimai;
6. jeigu numatoma tikrinti kvalifikaciją - tiekėjų kvalifikacijos reikalavimai, tarp jų ir reikalavimai atskiriems bendrą paraišką ar pasiūlymą pateikiantiems tiekėjams;
7. jeigu numatoma riboti tiekėjų skaičių - kvalifikacinės atrankos kriterijai bei tvarka, mažiausias kandidatų, kuriuos perkančioji organizacija atrinks ir pakvies pateikti pasiūlymus, skaičius;
8. dokumentų sąrašas ir informacija, kurią turi pateikti tiekėjai, siekiantys įrodyti, kad jų kvalifikacija atitinka keliamus reikalavimus;
9. informacija, kaip turi būti apskaičiuota ir išreikšta pasiūlymuose nurodoma kaina;
10. informacija, kad pasiūlymai bus vertinami litais (nuo 2015-01-01 eurais). Jeigu pasiūlymuose kainos nurodytos užsienio valiuta, jos bus perskaičiuojamos litais (nuo 2015-01-01 eurais) pagal Lietuvos banko nustatytą ir paskelbtą lito (nuo 2015-01-01 euro) ir užsienio valiutos santykį paskutinę pasiūlymų pateikimo termino dieną;
11. kur ir kada (diena, valanda ir minutė) bus atplėšiami vokai ar susipažįstama su elektroninėmis priemonėmis pateiktais pasiūlymais (toliau - vokų su pasiūlymais atplėšimas);
12. vokų su pasiūlymais atplėšimo ir pasiūlymų nagrinėjimo procedūros, taip pat nurodant informaciją, ar tiekėjams leidžiama dalyvauti vokų su pasiūlymais atplėšimo procedūroje;
13. pasiūlymų vertinimo kriterijai, kiekvieno jų svarba bendram įvertinimui, vertinimo taisyklės ir procedūros. Pirkimo dokumentuose nurodomas kiekvienam ekonomiškai naudingiausiam pasiūlymui nustatyti pasirinkto kriterijaus lyginamasis svoris. Kriterijų lyginamasis svoris gali būti išreikštas konkrečiu dydžiu arba nustatant intervalą, į kurį patenka kiekviena kriterijui priskiriama reikšmė. Tais atvejais, kai dėl pirkimo objekto ypatybių neįmanoma nustatyti kriterijų lyginamojo svorio, perkančioji organizacija turi nurodyti pirkimo dokumentuose taikomų kriterijų svarbos eiliškumą mažėjančia tvarka;
14. siūlomos pasirašyti pirkimo (preliminariosios) sutarties svarbiausios sąlygos (kainos ar kainodaros taisyklės, atsiskaitymo tvarka, atlikimo terminai, sutarties nutraukimo tvarka ir kitos sąlygos pagal Viešųjų pirkimų įstatymo 18 straipsnio 6 dalį) arba pirkimo sutarties projektas;
15. jei perkančioji organizacija nustato reikalavimą, kad ūkio subjektų grupė, kurios pasiūlymas bus pripažintas geriausiu, įgytų tam tikrą teisinę formą - teisinės formos reikalavimai;
16. būdai, kuriais tiekėjai gali prašyti pirkimo dokumentų paaiškinimų;
17. pasiūlymų keitimo ir atšaukimo tvarka;
18. jei reikalaujama - pasiūlymų galiojimo užtikrinimo ir (ar) pirkimo sutarties įvykdymo užtikrinimo reikalavimai;
19. gali būti reikalaujama, kad tiekėjas savo pasiūlyme nurodytų, kokius subrangovus ir kokiai pirkimo daliai atlikti jis ketina pasitelkti;
20. jeigu Teismas, vadovaudamasis Viešųjų pirkimų įstatymo 13 straipsniu, pirkimo dokumentuose nustato sąlygas, sudarančias galimybę pirkime dalyvauti tik neįgaliųjų socialinėms įmonėms, arba nustato, kad pirkimas bus atliekamas pagal remiamų asmenų, kurių dauguma yra neįgalieji, įdarbinimo programas, arba pirkimas atliekamas pagal Viešųjų pirkimų įstatymo 91 straipsnio reikalavimus - nuoroda į tokį pirkimą ir reikalavimas, kad tiekėjas pagrįstų, kad jis atitinka minėtų straipsnių reikalavimus, pateikdamas kompetentingos institucijos išduotą dokumentą ar tiekėjo patvirtintą deklaraciją

37.26. kita reikalinga informacija apie pirkimo sąlygas ir procedūras.

1. Sudėtinė pirkimo dokumentų dalis yra skelbimas apie pirkimą. Skelbimuose esanti informacija vėliau papildomai gali būti neteikiama (kituose pirkimo dokumentuose pateikiama nuoroda į atitinkamą informaciją skelbime).
2. Supaprastintų pirkimų atveju, kai apie pirkimą neskelbiama ir pasiūlymą pateikti kviečiamas tik vienas tiekėjas, taip pat atliekant mažos vertės pirkimus, pirkimo dokumentuose gali būti pateikiama ne visa 38 punkte nurodyta informacija, jeigu Teismas mano, kad informacija nereikalinga.
3. Teismas pirkimo dokumentus, taip pat kvietimus, pranešimus, paaiškinimus, papildymus tiekėjui gali teikti asmeniškai, siųsdamas registruotu laišku, faksu, elektroniniu paštu, kartu su kvietimu pateikti pasiūlymus ar atskirai arba paskelbdamas internete (CVP IS, Teismo interneto svetainėje) ar kitomis elektroninėmis priemonėmis. Pirkimo dokumentai negali būti teikiami (skelbiami) anksčiau negu apie supaprastintą pirkimą paskelbta, neskelbiamo pirkimo atveju - pateikti kvietimai dalyvauti pirkimo procedūrose. Pirkimo dokumentus skelbiant internete, interneto adresas turi būti nurodytas skelbime apie pirkimą.
4. Pirkimo dokumentai tiekėjams turi būti teikiami nuo skelbimo apie pirkimą paskelbimo ar kvietimo išsiuntimo tiekėjams dienos iki pasiūlymo pateikimo termino, nustatyto pirkimo dokumentuose, pabaigos. Pirkimo dokumentai pateikiami to paprašiusiam tiekėjui nedelsiant, ne vėliau kaip per vieną darbo dieną, gavus prašymą. Kai pirkimo dokumentai skelbiami CVP IS, Teismo interneto svetainėje papildomai jie gali būti neteikiami.
5. Už pirkimo dokumentus Teismas iš visų tiekėjų gali imti vienodo dydžio užmokestį, kurį sudaro dokumentų kopijavimo ir pateikimo tiekėjams faktinės išlaidos. Už pirkimo dokumentų vertimą į užsienio kalbą gali būti imamas papildomas užmokestis. Jį sudaro vertimo į užsienio kalbą išlaidos.
6. Tiekėjas gali paprašyti, kad Teismas paaiškintų pirkimo dokumentus. Teismas atsako į kiekvieną tiekėjo rašytinį prašymą paaiškinti pirkimo dokumentus, jeigu prašymas gautas ne vėliau kaip prieš keturias darbo dienas iki pirkimo pasiūlymų pateikimo termino pabaigos. Teismas į gautą prašymą atsako ne vėliau kaip per tris darbo dienas nuo jo gavimo dienos. Teismas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė pirkimo dokumentus, bet nenurodo, iš ko gavo prašymą duoti paaiškinimą. Jei pirkimo dokumentai skelbti internete, ten pat paskelbiami pirkimo dokumentų paaiškinimai. Atsakymas turi būti siunčiamas taip, kad tiekėjas jį gautų ne vėliau kaip likus vienai darbo dienai iki pasiūlymų pateikimo termino pabaigos.
7. Nesibaigus pasiūlymų pateikimo terminui, Teismas savo iniciatyva gali paaiškinti (patikslinti) pirkimo dokumentus ir paskelbtą informaciją bei išsiųsti paaiškinimus (patikslinimus) likus pakankamai laiko iki pasiūlymų pateikimo termino pabaigos.
8. Jeigu rengiamas susitikimas su tiekėjais, tai surašomas šio susitikimo protokolas, kuriame fiksuojami susitikimo metu pateikti klausimai dėl pirkimo dokumentų ir atsakymai į juos. Protokolo išrašas laikomas pirkimo dokumentų paaiškinimu, kuris pateikiamas tiekėjams Taisyklių nustatyta tvarka.
9. Jeigu Teismas negali pirkimo dokumentų paaiškinimų pateikti per Taisyklių nustatytus terminus, vadovaudamasis protingumo kriterijumi Teismas nukelia pasiūlymų pateikimo terminą taip, kad tiekėjai, rengdami pirkimo pasiūlymus, galėtų atsižvelgti į šiuos paaiškinimus. Teismas atsižvelgia į tai, kad kai kuriais atvejais po pirkimo dokumentų paaiškinimo (patikslinimo) susidomėjimą dalyvauti pirkime gali parodyti nauji tiekėjai (pvz., sumažinus kvalifikacinius reikalavimus), todėl pasiūlymų pateikimo terminą reikėtų nustatyti tokį, kad šie tiekėjai spėtų kreiptis dėl pirkimo dokumentų ir parengti pasiūlymus.
10. Pranešimai apie kiekvieną pirkimo pasiūlymų pateikimo termino nukėlimą išsiunčiami visiems tiekėjams, kuriems buvo pateikti pirkimo dokumentai. Jei pirkimo dokumentai skelbiami internete, ten pat paskelbiama apie termino nukėlimą.

# **V. REIKALAVIMAI PASIŪLYMŲ IR PARAIŠKŲ RENGIMUI**

48. Pirkimo dokumentuose, nustatant pasiūlymų (projektų) ir paraiškų rengimo ir pateikimo reikalavimus, turi būti nurodyta, kad:

1. raštu pateikiamas pasiūlymas (paraiška) turi būti pasirašytas tiekėjo ar jo įgalioto asmens ir patvirtintas antspaudu. Raštu pasiūlymus gali būti prašoma pateikti faksu, elektroniniu paštu, CVP IS priemonėmis ir vokuose. Elektroninėmis priemonėmis teikiamas pasiūlymas (projektas) ar paraiška turi būti pateikti su saugiu elektroniniu parašu, atitinkančiu Elektroninio parašo įstatyme nustatytus reikalavimus. Mažos vertės pirkimų atveju gali būti nereikalaujama, kad elektroninėmis priemonėmis perduodamas pasiūlymas būtų užkoduotas;
2. ne elektroninėmis priemonėmis teikiami pasiūlymai turi būti įdėti į voką, kuris užklijuojamas, ant jo užrašomas pirkimo pavadinimas, tiekėjo pavadinimas ir adresas;
3. pirkimo dokumentuose gali būti nustatyta, kad pasiūlymo (atskirų pasiūlymo dalių) lapai turi būti sunumeruoti, susiūti siūlu, kuris neleistų nepažeidžiant susiuvimo į pasiūlymą įdėti naujus, išplėšti esančius lapus ar juos pakeisti. Tokiu atveju pasiūlymo paskutiniojo lapo antroje pusėje siūlas užklijuojamas popieriaus lapeliu, ant kurio pasirašo tiekėjas arba jo įgaliotas asmuo. Pasiūlymo paskutinio lapo pusėje nurodomas pasirašančio asmens vardas, pavardė ir pareigos, pasiūlymo lapų skaičius. Pasiūlymo galiojimo užtikrinimą patvirtinantis dokumentas neįsiuvamas ir nenumeruojamas (jei buvo prašomas pateikti). Šie reikalavimai netaikomi, jei pateiktus pasiūlymus Teismas priima elektroninėmis priemonėmis.

49. Pirkimo dokumentuose gali būti reikalaujama, kad tiekėjas savo pasiūlyme nurodytų, kokius subrangovus ir kokiai pirkimo daliai jis ketina pasitelkti. Toks reikalavimas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo.

# **VI. TECHNINĖ SPECIFIKACIJA**

1. Atlikdamas supaprastintus pirkimus (išskyrus mažos vertės pirkimus), Teismas techninę specifikaciją rengia vadovaudamasis Viešųjų pirkimų įstatymo 25 straipsnyje nustatytais reikalavimais. Teismas, atlikdamas mažos vertės pirkimus, gali nesivadovauti Viešųjų pirkimų įstatymo 25 straipsnyje nustatytais reikalavimais, bet visada turi užtikrinti Viešųjų pirkimų įstatymo 3 straipsnyje nurodytų principų (lygiateisiškumo, nediskriminavimo, abipusio pripažinimo, proporcingumo ir skaidrumo) laikymąsi.
2. Kiekviena perkama prekė, paslauga ar darbai turi būti aprašyti aiškiai ir nedviprasmiškai, aprašymas negali diskriminuoti tiekėjų bei turi užtikrinti jų konkurenciją.
3. Techninė specifikacija nustatoma nurodant standartą, techninį reglamentą ar normatyvą arba nurodant pirkimo objekto funkcines savybes, ar apibūdinant norimą rezultatą arba šių būdų deriniu. Šios savybės bei reikalavimai turi būti tikslūs ir aiškūs, kad tiekėjai galėtų parengti tinkamus pasiūlymus, o perkančioji organizacija įsigyti reikalingų prekių, paslaugų ar darbų.
4. Rengiant techninę specifikaciją, nurodomos pirkimo objekto arba pirkimo objekto panaudojimo tikslo ir sąlygų savybės (pvz., našumas, matmenys, energijos suvartojimas, norima gauti nauda naudojant pirkimo objektą ir pan.) ir reikalavimų šioms savybėms reikšmės ribiniais dydžiais („ne daugiau kaip ...“, „ne mažiau kaip ...“) arba reikšmių diapazonais („nuo ... iki ...“).
5. Jei leidžiama pateikti alternatyvius pasiūlymus, nurodomi minimalūs reikalavimai, kuriuos šie pasiūlymai turi atitikti. Alternatyvūs pasiūlymai negali būti priimti, vertinant mažiausios kainos kriterijumi.
6. Paslaugų pirkimo atveju techninėje specifikacijoje nurodomas paslaugų pobūdis ir jų teikimo vieta, nustatomi kartu su paslaugomis tiekiamų prekių ar atliekamų darbų techniniai reikalavimai. Prekių pirkimo atveju techninėje specifikacijoje nustatomi ir kartu su prekėmis tiekiamų paslaugų ar atliekamų darbų techniniai reikalavimai. Perkant darbus, nurodoma darbų atlikimo vieta ir reikalavimai kartu perkamoms paslaugoms, prekėms.
7. Rengiant techninę specifikaciją, negalima nurodyti konkrečios prekės, gamintojo ar tiekimo šaltinio, gamybos proceso, prekės ženklo, patento, kilmės šalies, išskyrus atvejus, kai neįmanoma tiksliai ir suprantamai apibūdinti pirkimo objekto. Šiuo atveju privaloma nurodyti, kad savo savybėmis lygiaverčiai objektai yra priimtini, įrašant žodžius „arba lygiavertis“.
8. Techninė specifikacija gali apimti ir aplinkos apsaugos reikalavimus. Pirkimo dokumentuose galima nustatyti tam tikrus reikalavimus, pavyzdžiui, gamybos būdui ar pagrindinėms naudojamoms medžiagoms (maisto produktai neapdoroti kenksmingomis medžiagomis, tam tikra naudojamų medžiagų dalis pagaminta iš perdirbtų žaliavų, energija pagaminta iš atsinaujinančių energijos šaltinių) arba tam tikrų produktų grupių arba paslaugų poveikiui aplinkai. Perkančioji organizacija, nustatydama reikalavimus, gali remtis standartais ar ekologiniais ženklais. Šiuo atveju ji nurodo standartuose ar ekologiniuose ženkluose keliamus reikalavimus objekto savybėms ir kaip atitikti šiems reikalavimams priima oficialių institucijų išduotus dokumentus ar gamintojo patvirtinimą.
9. Teisės aktuose nustatytiems prekių, darbų ar paslaugų atitikimui privalomiesiems techniniams reikalavimams gali būti paprašyta pateikti oficialių institucijų išduotus dokumentus.
10. Pirkimo dokumentuose gali būti reikalaujama pateikti tiekėjo tiekiamų prekių, atliekamų darbų ar teikiamų paslaugų aprašymus, pavyzdžius arba nuotraukas, ar paprašyti tiekėjo leidimo apžiūrėti pirkimo objektą.
11. Teismas iš anksto skelbia didelės apimties ir svarbos pirkimų, dėl Viešųjų pirkimų įstatymo 2 priedėlio B paslaugų sąraše nurodytų paslaugų, kai pirkimo vertė yra ne mažesnė, negu yra nustatyta tarptautinio pirkimo vertės riba, techninių specifikacijų projektus. Siekdamas įvertinti, ar pirkimas gali būti laikomas didelės apimties ir svarbos, Teismas vadovaujasi Viešųjų pirkimų tarnybos prie Lietuvos Respublikos Vyriausybės direktoriaus 2009 m. gegužės 15 d. įsakymo Nr. 1S-49 „Dėl Informacijos apie planuojamus vykdyti viešuosius pirkimus skelbimo Centrinėje viešųjų pirkimų informacinėje sistemoje tvarkos aprašo patvirtinimo“ (Žin., 2009, Nr. 60-2396) aktualios redakcijos nuostatomis.

# **VII. TIEKĖJŲ KVALIFIKACIJOS PATIKRINIMAS**

1. Siekiant įsitikinti, ar tiekėjas bus pajėgus įvykdyti pirkimo sutartį, vadovaujantis Viešųjų pirkimų įstatymo 32-38 straipsnių nuostatomis ir atsižvelgiant į Viešųjų pirkimų tarnybos direktoriaus 2003 m. spalio 20 d. įsakymu Nr. 1S-100 patvirtintas Tiekėjų kvalifikacijos vertinimo metodines rekomendacijas (Žin., 2003, Nr. 103-4623; 2009, Nr- 39-1505) (aktualią jų redakciją), pirkimo dokumentuose nustatomi tiekėjų kvalifikacijos reikalavimai ir vykdomas tiekėjų kvalifikacijos patikrinimas.
2. Tiekėjų kvalifikacijos neprivaloma tikrinti vadovaujantis Taisyklių 61 punkto reikalavimais, kai:
3. jau vykusiame pirkime visi gauti pasiūlymai neatitiko pirkimo dokumentų reikalavimų arba buvo pasiūlytos per didelės, Teismui nepriimtinos kainos, o pirkimo sąlygos iš esmės nekeičiamos ir į apklausos būdu atliekamą pirkimą kviečiami visi pasiūlymus pateikę dalyviai, atitinkantys Teismo nustatytus minimalius kvalifikacijos reikalavimus;
4. dėl techninių, meninių priežasčių ar dėl objektyvių aplinkybių tik konkretus tiekėjas gali patiekti reikalingas prekes, pateikti paslaugas ar atlikti darbus ir nėra jokios kitos alternatyvos;
5. Teismas pagal ankstesnę pirkimo sutartį iš kokio nors tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes, Teismui įsigijus skirtingų techninių charakteristikų prekių ar paslaugų, jis negalėtų naudotis anksčiau pirktomis prekėmis ar paslaugomis ar patirtų didelių nuostolių;

62.4. prekių biržoje perkamos kotiruojamos prekės;

1. perkami muziejų eksponatai, archyviniai ir bibliotekiniai dokumentai yra prenumeruojami laikraščiai ir žurnalai;
2. ypač palankiomis sąlygomis perkama iš bankrutuojančių, likviduojamų, restruktūrizuojamų ar sustabdžiusių veiklą ūkio subjektų;
3. egzistuoja trumpalaikės aplinkybės, suteikiančios galimybę reikalingas prekes ar paslaugas įsigyti už daug mažesnę nei rinkos kaina;

62.8. prekės perkamos iš valstybės rezervo;

1. perkamos licencijos naudotis bibliotekiniais dokumentais ar duomenų (informacinėmis) bazėmis;
2. dėl aplinkybių, kurių nebuvo galima numatyti, paaiškėja, kad yra reikalingi papildomi darbai arba paslaugos, kurie nebuvo įrašyti į sudarytą pirkimo sutartį, tačiau be kurių negalima užbaigti pirkimo sutarties vykdymo;
3. perkamos Teismo teisėjų, valstybės tarnautojų ir (ar) pagal darbo sutartį dirbančių darbuotojų mokymo paslaugos;
4. perkamos ekspertų komisijų, komitetų, tarybų, kurių sudarymo tvarką nustato Lietuvos Respublikos įstatymai, narių teikiamos nematerialaus pobūdžio (intelektinės) paslaugos.

62.13. kai atliekami mažos vertės pirkimai.

# **VIII. VOKŲ SU PASIŪLYMAIS ATPLĖŠIMAS**

1. Pasiūlymai turi būti priimami laikantis pirkimo dokumentuose nurodytos tvarkos. Pasibaigus pirkimo pasiūlymų pateikimo terminui pasiūlymų priimti negalima. Pavėluotai gauti vokai su pirkimo pasiūlymais neatplėšiami ir grąžinami juos pateikusiems tiekėjams. Neužklijuotuose, turinčiuose mechaninių ar kitokių pažeidimų, galinčių kelti abejonių pasiūlymų slaptumu vokuose pateikti pasiūlymai nepriimami ir grąžinami juos pateikusiems tiekėjams.
2. Visus gautus vokus su pasiūlymais, kai pirkimą atlieka Komisija, registruoja Komisijos sekretorius. Ant gauto voko su pasiūlymu užrašomas:
3. konkrečiam pirkimui gauto voko eilės numeris;
4. voko su pasiūlymu gavimo diena, valanda ir minutė.
5. Vokus su pasiūlymais atplėšia supaprastintą pirkimą atliekanti Komisija.
6. Vokai su pasiūlymais atplėšiami Komisijos posėdyje. Posėdis vyksta pirkimo dokumentuose nurodytoje vietoje, prasideda nurodytą dieną, valandą ir minutę. Posėdžio diena ir valanda turi sutapti su pasiūlymų pateikimo termino pabaiga. Nustatytu laiku turi būti atplėšti visi vokai su pasiūlymais, gauti nepasibaigus jų pateikimo terminui. Vokų atplėšimo procedūroje, išskyrus atvejus, kai pirkimo metu gali būti deramasi dėl pasiūlymo sąlygų ir tokiame pirkime dalyvauti kviečiami keli tiekėjai, turi teisę dalyvauti visi pasiūlymus pateikę tiekėjai arba jų atstovai. Kai supaprastintam pirkimui pasiūlymus leidžiama pateikti vien tik CVP IS priemonėmis, tiekėjų atstovai į vokų atplėšimo posėdį nekviečiami, o su vokų atplėšimo metu skelbtina informacija supažindinami CVP IS priemonėmis.
7. Jeigu pasiūlymus buvo prašoma pateikti dviejuose vokuose, vokai su pasiūlymais turi būti atplėšiami dviejuose Komisijos posėdžiuose. Pirmajame posėdyje atplėšiami tik tie vokai, kuriuose pateikti techniniai pasiūlymo duomenys ir kita informacija, antrajame posėdyje - vokai, kuriuose nustatytos kainos.
8. Antrasis posėdis gali įvykti tik po pirmojo posėdžio ir tik tada, kai Teismas patikrina, ar pateiktų pasiūlymų techniniai duomenys ir tiekėjų kvalifikacija (jei buvo numatytas tiekėjų kvalifikacijos tikrinimas) atitinka pirkimo dokumentuose keliamus reikalavimus, ir pagal pirkimo dokumentuose nustatytus reikalavimus įvertina pasiūlymų techninius duomenis. Apie šio patikrinimo ir įvertinimo rezultatus Teismas raštu praneša visiems tiekėjams ir kartu nurodo antro vokų su pasiūlymais atplėšimo posėdžio laiką ir vietą. Jeigu Teismas, patikrinęs ir įvertinęs pirmame voke tiekėjo pateiktus duomenis, atmeta jo pasiūlymą, neatplėštas vokas su pasiūlyta kaina saugomas kartu su kitais tiekėjo pateiktais dokumentais Viešųjų pirkimų įstatymo 21 straipsnyje nustatyta tvarka.
9. Vokus atplėšia vienas iš Komisijos narių pasiūlymus pateikusių ir posėdyje dalyvaujančių tiekėjų ir (ar) jų atstovų akivaizdoje. Vokai atplėšiami ir tuo atveju, jei į šį posėdį neatvyksta tiekėjas ar jo atstovas.
10. Atplėšus voką, pasiūlymo paskutinio lapo antrojoje pusėje pasirašo posėdyje dalyvaujantys Komisijos nariai. Ši nuostata netaikoma, kai pasiūlymas perduodamas elektroninėmis priemonėmis.
11. Komisija vokų atplėšimo procedūros ir pradinio susipažinimo su elektroninėmis priemonėmis gautu pasiūlymu rezultatus įformina protokolu.
12. Vokų su pasiūlymais atplėšimo procedūroje dalyvaujantiems tiekėjams ar jų atstovams pranešama ši informacija:
13. pasiūlymą pateikusio tiekėjo pavadinimas;
14. kai pasiūlymai vertinami pagal mažiausios kainos kriterijų - pasiūlyme nurodyta kaina;
15. kai pasiūlymai vertinami pagal ekonomiškai naudingiausio pasiūlymo vertinimo kriterijų -pasiūlyme nurodyta kaina ir pagrindinės techninės pasiūlymo charakteristikos. Jeigu pageidauja nors vienas vokų su pasiūlymais atplėšimo procedūroje dalyvaujantis tiekėjas ar jo atstovas, turi būti paskelbtos visos pasiūlymų charakteristikos, į kurias bus atsižvelgta vertinant pasiūlymus;
16. kai pasiūlymai vertinami pagal ekonomiškai naudingiausio pasiūlymo vertinimo kriterijų ir prašoma pateikti pasiūlymus dviejuose vokuose (vertinant ekspertinių vertinimų metodais), vokų su pasiūlymais, kuriuose yra techniniai pasiūlymo duomenys, atplėšimo procedūroje skelbiamos pagrindinės techninės pasiūlymo charakteristikos, o vokų su pasiūlymais, kuriuose nurodytos kainos, atplėšimo procedūroje - pasiūlyme nurodyta kaina;
17. ar yra pateiktas pasiūlymo galiojimo užtikrinimas (jei buvo reikalaujama);
18. ar pateiktas pasiūlymas yra susiūtas, sunumeruotas (jei buvo reikalaujama);
19. ar pasiūlymas paskutinio lapo antroje patvirtintas tiekėjo ar jo įgalioto asmens parašu, ar nurodytas įgalioto asmens vardas, pavardė, pareigos bei pasiūlymą sudarančių lapų skaičius (jei buvo reikalaujama);
20. jeigu pasiūlymai pateikiami elektroninėmis priemonėmis - ar pasiūlymas pateiktas perkančiosios organizacijos nurodytomis elektroninėmis priemonėmis, ar pasirašytas saugiu elektroniniu parašu, atitinkančiu Elektroninio parašo įstatymo nustatytus reikalavimus, ar iki pasiūlymų pateikimo termino pabaigos niekas negalėjo peržiūrėti pasiūlyme pateiktos informacijos (jei buvo reikalaujama).
21. Jei pirkimas susideda iš atskirų pirkimo dalių, 72 punkte nurodyta informacija skelbiama dėl kiekvienos pirkimo dalies. Tokia informacija turi būti nurodoma ir vokų su kainomis atplėšimo posėdžio protokole.
22. Kai skaičiais išreikšta pasiūlymo kaina neatitinka žodžiais įrašytos kainos, teisinga laikoma kaina, įrašyta žodžiais.
23. Vokų su pasiūlymais atplėšimo metu Teismas turi leisti posėdyje dalyvaujantiems suinteresuotiems tiekėjams ar jų įgaliotiems atstovams viešai ištaisyti pastebėtus jų pasiūlymo susiuvimo ar įforminimo trūkumus, kuriuos įmanoma ištaisyti posėdžio metu.
24. Apie vokų su pasiūlymais atplėšimo procedūrų metu paskelbtą informaciją raštu pranešama ir vokų atplėšimo procedūroje nedalyvaujantiems pasiūlymus pateikusiems tiekėjams, jeigu jie to pageidauja. Kiekvienas vokų atplėšimo procedūroje dalyvaujantis tiekėjas ar jo atstovas turi teisę asmeniškai susipažinti su viešai perskaityta informacija, tačiau supažindindamas su šia informacija Teismas negali atskleisti tiekėjo pasiūlyme esančios konfidencialios informacijos.

# **IX. PASIŪLYMŲ NAGRINĖJIMAS IR VERTINIMAS**

1. Pasiūlymai nagrinėjami ir vertinami konfidencialiai, nedalyvaujant pasiūlymus pateikusių tiekėjų atstovams.
2. Teismas, nagrinėdamas pasiūlymus:

77.1. tikrina tiekėjų pasiūlymuose pateiktų kvalifikacinių duomenų atitikti pirkimo dokumentuose nustatytiems minimaliems kvalifikaciniams reikalavimams. Jeigu nustatoma, kad tiekėjo pateikti kvalifikaciniai duomenys neišsamūs arba netikslūs, privaloma prašyti tiekėjo juos patikslinti;

77.2. tikrina, ar pasiūlymas atitinka pirkimo dokumentuose nustatytus reikalavimus;

1. iškilus klausimams dėl pasiūlymų turinio, gali prašyti, kad dalyviai pateiktų paaiškinimus nekeisdami pasiūlymo. Prireikus tiekėjų atstovai gali būti kviečiami į Komisijos posėdį, pranešant visiems tiekėjams, į kokius klausimus turės atsakyti jų atstovai. Komisija, pasiūlymų nagrinėjimo metu radusi pasiūlyme nurodytos kainos apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudėtinių dalių arba papildyti kainą naujomis dalimis. Jei dalyvis per Teismo nurodytą terminą neištaiso aritmetinių klaidų ir (ar) nepaaiškina pasiūlymo, jo pasiūlymas laikomas neatitinkančiu pirkimo dokumentuose nustatytų reikalavimų;
2. kai pateiktame pasiūlyme nurodoma neįprastai maža kaina, turi teisę, o ketindamas atmesti pasiūlymą - privalo pareikalauti iš tiekėjo raštiško kainos sudėtinių dalių pagrindimo.

Siekiant įsitikinti, ar pateiktame pasiūlyme nurodyta kaina yra neįprastai maža, Teismas vadovaujasi Viešųjų pirkimų tarnybos direktoriaus 2009 m. rugsėjo 30 d. įsakymu Nr. 1S-96 (Žin., 2009, Nr. 119-5131) patvirtintu Pasiūlyme nurodytos prekių, paslaugų ar darbų neįprastai mažos kainos sąvokos apibrėžimu bei atsižvelgia į Viešųjų pirkimų tarnybos direktoriaus 2009 m. lapkričio 10 d. įsakymu Nr. 1S-122 (Žin., 2009, Nr. 136-5965) patvirtintas pasiūlyme nurodytos prekių, paslaugų ar darbų neįprastai mažos kainos pagrindimo rekomendacijas.

77.5. tikrina, ar pasiūlytos ne per didelės kainos.

78. Teismas atmeta pasiūlymą jeigu:

78.1. tiekėjas neatitiko minimalių kvalifikacinių reikalavimų;

1. tiekėjas per Teismo nustatytą terminą neištaisė aritmetinių klaidų ir (ar) nepaaiškino pasiūlymo;
2. tiekėjas savo pasiūlyme pateikė netikslius ar neišsamius duomenis apie savo kvalifikaciją ir, Teismui prašant, nepatikslino jų;

78.4. pasiūlymas neatitiko pirkimo dokumentuose nustatytų reikalavimų;

1. pasiūlyta neįprastai maža kaina ir tiekėjas Teismo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
2. visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, Teismui nepriimtinos kainos.

79. Dėl 78 punkte nurodytų priežasčių neatmesti pasiūlymai vertinami remiantis vienu iš šių kriterijų:

79.1. ekonomiškai naudingiausio pasiūlymo, kai pirkimo sutartis sudaroma su dalyviu, pateikusiu Teismui naudingiausią pasiūlymą, išrinktą pagal pirkimo dokumentuose nustatytus kriterijus, susijusius su pirkimo objektu, - paprastai kokybės, kainos, techninių privalumų, estetinių ir funkcinių charakteristikų, aplinkosaugos charakteristikų, eksploatavimo išlaidų, efektyvumo, garantinio aptarnavimo ir techninės pagalbos, pristatymo datos, pristatymo laiko arba užbaigimo laiko. Pasiūlymų vertinimo kriterijais negalima pasirinkti tiekėjų kvalifikacijos kriterijų;

79.2. mažiausios kainos.

80. Supaprastinto projekto konkursui pateikti projektai gali būti vertinami pagal Teismo nustatytus kriterijus, kurie nebūtinai turi remtis mažiausia kaina ar ekonomiškai naudingiausio pasiūlymo vertinimo kriterijumi.

81. Teismas, pagal pirkimo dokumentuose nustatytus vertinimo kriterijus ir tvarką įvertinęs pateiktus dalyvių pasiūlymus, Viešųjų pirkimų įstatymo 32 straipsnio 8 dalyje nustatytu atveju patikrinęs tiekėjo, kurio pasiūlymas pagal vertinimo rezultatus gali būti pripažintas laimėjusiu, atitiktį minimaliems kvalifikaciniams reikalavimams, nustato pasiūlymų eilę ekonominio naudingumo mažėjimo arba kainų didėjimo tvarka (išskyrus atvejus, kai pasiūlymą pateikti kviečiamas tik vienas tiekėjas arba pasiūlymą pateikia tik vienas tiekėjas). Tais atvejais, kai vertinant ekonomiškai naudingiausio pasiūlymo vertinimo kriterijumi, kelių tiekėjų pasiūlymų ekonominis naudingumas yra vienodas, vertinant mažiausios kainos kriterijumi - kelių tiekėjų kaina yra vienoda, sudarant pasiūlymų eilę, pirmesnis į šią eilę įrašomas tiekėjas, kurio vokas su pasiūlymais įregistruotas anksčiausiai. Laimėjusiu pasiūlymu pripažįstamas pirmuoju pasiūlymų eilėje esantis pasiūlymas.

82. Teismas suinteresuotiems kandidatams ir suinteresuotiems dalyviams nedelsdamas (ne vėliau kaip per 5 darbo dienas) faksu arba elektroniniu paštu, kitomis elektroninėmis priemonėmis praneša apie priimtą sprendimą sudaryti pirkimo sutartį ar preliminariąją sutartį arba sprendimą dėl leidimo dalyvauti dinaminėje pirkimo sistemoje, pateikia atitinkamos informacijos, kuri dar nebuvo pateikta pirkimo procedūros metu, santrauką ir nurodo nustatytą pasiūlymų eilę, laimėjusį pasiūlymą, tikslų atidėjimo terminą. Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą ar dinaminę pirkimų sistemą iš naujo. Šis reikalavimas netaikomas, kai apklausa vykdoma žodžiu.

83. Tais atvejais, kai pasiūlymą pateikti kviečiamas tik vienas tiekėjas arba pasiūlymą pateikia tik vienas tiekėjas, jo pasiūlymas laikomas laimėjusiu, jeigu tiekėjas atitinka Teismo keliamus kvalifikacijos reikalavimus, o jo pasiūlymas - Teismo nustatytus reikalavimus.

# **X. PIRKIMO SUTARTIS**

1. Pirkimo organizatorius, įvykdžius pirkimo procedūras, parengia pirkimo sutarties projektą, jeigu jis neparengtas kaip pirkimo dokumentų sudėtinė dalis, suderina su teismo finansininku, Teismo pirmininko paskirtu kontroliuojančiu asmeniu ir organizuoja pirkimo sutarties pasirašymą. Kai pirkimą vykdo Komisija, sutarties projektą rengia komisijos pirmininkas, gavęs komisijos sprendimą, įformintą protokolu, kuriuo nustatytas prekių, paslaugų ar darbų tiekėjas. Pirkimo sutarties sudarymo ir jos turinio reikalavimai taip pat nustatyti Viešųjų pirkimo įstatymo 18 straipsnyje.
2. Teismas siūlo sudaryti pirkimo sutartį tam dalyviui, kurio pasiūlymas pripažintas laimėjusiu. Tiekėjas sudaryti pirkimo sutarties kviečiamas raštu (išskyrus atvejus, kai pirkimo sutartis sudaroma žodžiu). Kvietime sudaryti pirkimo sutartį nurodomas laikas, iki kada reikia atvykti sudaryti pirkimo sutarties.

86. Pirkimo sutartis turi būti sudaroma nedelsiant, bet ne anksčiau negu pasibaigė Viešųjų pirkimų įstatyme nustatytas pirkimo sutarties sudarymo atidėjimo terminas. Atidėjimo terminas gali būti netaikomas:

86.1. kai pagrindinė pirkimo sutartis sudaroma preliminariosios sutarties pagrindu arba taikant dinaminę pirkimo sistemą;

1. kai pasiūlymą pateikia tik vienas tiekėjas;
2. kai pasiūlymas pateiktas žodžiu;
3. kai prekių, paslaugų pirkimo sutarties vertė mažesnė negu 10 tūkst. Lt.
4. Gavus tiekėjo pretenziją, pirkimo sutartis negali būti sudaryta anksčiau kaip po dešimties dienų nuo tos dienos, kai tiekėjui buvo pranešta apie pretenzijos išnagrinėjimą Teisme.
5. Tais atvejais, kai pirkimo sutartis sudaroma raštu, o tiekėjas, kuriam pasiūlyta sudaryti pirkimo sutartį, raštu atsisako ją sudaryti, Teismas siūlo sudaryti pirkimo sutartį tiekėjui, kurio pasiūlymas pagal patvirtintą preliminarią pasiūlymų eilę yra pirmas po tiekėjo, atsisakiusio sudaryti pirkimo sutartį.
6. Atsisakymu sudaryti pirkimo sutartį taip pat laikomas bet kuris iš šių atvejų:
7. tiekėjas nepateikia pirkimo dokumentuose nustatyto pirkimo sutarties įvykdymo užtikrinimo;
8. tiekėjas neatvyksta sudaryti pirkimo sutarties iki Teismo nurodyto laiko;
9. tiekėjas atsisako sudaryti pirkimo sutartį pirkimo dokumentuose nustatytomis sąlygomis;
10. ūkio subjektų grupė, kurios pasiūlymas pripažintas geriausiu, neįgijo perkančiosios organizacijos reikalaujamos teisinės formos.

90. Sudarant pirkimo sutartį, joje negali būti keičiama laimėjusio tiekėjo pasiūlymo kaina, derybų protokole ar po derybų pateiktame galutiniame pasiūlyme užfiksuota galutinė derybų kaina ir pirkimo dokumentuose bei pasiūlyme nustatytos pirkimo sąlygos.

91. Pirkimo sutartis sudaroma raštu, išskyrus atvejus, kai ji gali būti sudaroma žodžiu. Kai pirkimo sutartis sudaroma raštu, turi būti nustatyta:

1. pirkimo sutarties šalių teisės ir pareigos;
2. perkamos prekės, paslaugos ar darbai, jeigu įmanoma, - tikslūs jų kiekiai;

91.3. kaina arba kainodaros taisyklės, nustatytos pagal Vyriausybės arba jos įgaliotos institucijos patvirtintą metodiką;

1. atsiskaitymų ir mokėjimo tvarka;
2. prievolių įvykdymo terminai;
3. prievolių įvykdymo užtikrinimas;
4. ginčų sprendimo tvarka;
5. pirkimo sutarties nutraukimo tvarka;
6. pirkimo sutarties galiojimas;

91.10.jeigu sudaroma preliminarioji sutartis - jai būdingos nuostatos;

91.11.subrangovai ir subtiekėjai ar subteikėjai, jeigu vykdant sutartį jie pasitelkiami, ir jų keitimo tvarka.

1. Pirkimo sutartis gali būti sudaroma žodžiu, kai prekių ar paslaugų pirkimo sutarties vertė yra mažesnė kaip 10 tūkst. Lt, ir sutartinių įsipareigojimų vykdymas neužtikrinamas Lietuvos Respublikos civilinio kodekso nustatytais prievolių įvykdymo užtikrinimo būdais.
2. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatyme nustatyti principai ir tikslai bei tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Gali būti kreipiamasi tik dėl tokių pirkimo sutarties sąlygų, kurių keitimo aplinkybių atsiradimo pirkimo sutarties šalys negalėjo numatyti pasiūlymo pateikimo metu, aplinkybių negali kontroliuoti ir jų kilimo rizikos neprisiėmė nė viena iš pirkimo sutarties šalių.
3. Sutartis su tiekėju neturi būti sudaroma tol, kol neužtikrintas Teismo įsipareigojimų pagal sutartį finansavimas. Komisija ir Pirkimų organizatorius turi stengtis sudaryti ilgalaikes sutartis su tiekėjais. Sutarties terminas ir vertė turi skatinti tiekėjus siūlyti kuo geresnes sąlygas, taip pat neturi būti Teismui nepriimtinos rizikos (pvz., kainų, valiutų, sutartimi tiekėjų prisiimamų įsipareigojimų neįvykdymo sukeliamų neigiamų padarinių).

# **XI. PRELIMINARIOJI SUTARTIS**

1. Perkančioji organizacija, atlikusi mažos vertės pirkimą, gali sudaryti preliminariąją sutartį, atitinkančią Viešųjų pirkimų įstatymo 63 straipsnio reikalavimus. Tiek sudarydamas preliminariąją sutartį, tiek jos pagrindu pagrindinę pirkimo sutartį, Teismas vadovaujasi Viešųjų pirkimų įstatymu ir Taisyklėmis.
2. Preliminarioji sutartis gali būti sudaroma tik raštu, ne ilgesniam kaip 3 metų laikotarpiui. Preliminariosios sutarties pagrindu sudaroma pagrindinė pirkimo sutartis, atliekant prekių ir paslaugų pirkimus, kurių pirkimo sutarties vertė yra mažesnė kaip 10 tūkst. Lt, gali būti sudaroma žodžiu. Tuo atveju, kai pagrindinė pirkimo sutartis sudaroma žodžiu, Taisyklėse nustatytas bendravimas su tiekėjais gali būti vykdomas žodžiu.
3. Preliminariąja sutartimi šalys susitaria nustatyti sąlygas, taikomas preliminariosios sutarties pagrindu sudaromai pagrindinei pirkimo sutarčiai. Preliminariojoje sutartyje turi būti nustatytos esminės pagrindinės pirkimo sutarties sąlygos: pirkimo sutarties objektas, kaina, jeigu reikalinga, preliminarus perkamų prekių kiekis, paslaugų ar darbų apimtys ir kitos Teismo nurodytos pagrindinės pirkimo sutarties sąlygos, kurias jis laiko esminėmis. Sudarydamos pagrindinę pirkimo sutartį, šalys negali keisti esminių preliminariosios sutarties sąlygų. Teismas gali priimti sprendimą preliminariojoje sutartyje nustatyti ne tik esmines, bet ir visas jos pagrindu sudaromos pagrindinės pirkimo sutarties sąlygas.
4. Teismas gali sudaryti preliminariąją sutartį su vienu arba keliais tiekėjais. Tais atvejais, kai preliminarioji sutartis sudaroma su keliais tiekėjais, jų turi būti ne mažiau kaip trys, jeigu yra trys ir daugiau nustatytus kvalifikacinius reikalavimus atitinkančių ir priimtinus pasiūlymus pateikusių tiekėjų. Pagrindinė pirkimo sutartis sudaroma tik su tais tiekėjais, su kuriais sudaryta preliminarioji sutartis.
5. Tais atvejais, kai preliminarioji sutartis sudaryta su vienu tiekėju ir joje nustatytos visos pagrindinės pirkimo sutarties sąlygos, pagrindinė pirkimo sutartis sudaroma pagal preliminariojoje sutartyje nustatytas sąlygas, kreipiantis į tiekėją raštu dėl pagrindinės pirkimo sutarties sudarymo.
6. Tais atvejais, kai preliminarioji sutartis sudaryta su vienu tiekėju ir joje nustatytos esminės, bet ne visos pagrindinės pirkimo sutarties sąlygos, Teismas kreipiasi į tiekėją raštu, prašydamas papildyti pasiūlymą iki nustatyto termino ir nurodo, kad papildymas negali keisti pasiūlymo esmės.
7. Tais atvejais, kai preliminarioji sutartis sudaryta su keliais tiekėjais ir joje nustatytos pagrindinės sutarties sąlygos, pagrindinė sutartis gali būti sudaroma neatnaujinant tiekėjų varžymosi. Preliminariojoje sutartyje nustatomos tiekėjo pasirinkimo sudaryti pagrindinę sutartį aplinkybės. Paprastai, bet ne visais atvejais, taikomas eiliškumo principas: Teismas pirmiausia raštu kreipiasi į tiekėją, kurį laiko geriausiu, siūlydamas sudaryti preliminariosios sutarties pagrindu pagrindinę pirkimo sutartį. Šiam tiekėjui atsisakius sudaryti pagrindinę sutartį arba paaiškėjus, kad jis negalės tinkamai įvykdyti pagrindinės sutarties, Teismas raštu kreipiasi į kitą tiekėją, iš likusių tiekėjų laikomą geriausiu, siūlydamas sudaryti pagrindinę sutartį, ir t. t., kol pasirenkamas tiekėjas, su kuriuo bus sudaroma pagrindinė sutartis.
8. Tais atvejais, kai preliminarioji sutartis sudaryta su keliais tiekėjais, pagrindinė sutartis gali būti sudaroma atnaujinant tiekėjų varžymąsi tokiomis pačiomis, kokios nustatytos preliminariojoje sutartyje, arba patikslintomis, o jeigu būtina, kitomis negu preliminariojoje sutartyje nustatytomis sąlygomis.
9. Atnaujindamas tiekėjų varžymąsi, Teismas:
10. raštu kreipiasi į visus tiekėjus, su kuriais sudaryta preliminarioji sutartis, ir prašo iki nustatyto termino raštu pateikti pasiūlymus. Kiekvieno pirkimo atveju, atsižvelgdamas į pirkimo objekto sudėtingumą ir kitas svarbias aplinkybes, Teismas nustato pakankamą terminą pasiūlymams pateikti;
11. išrenka geriausią pasiūlymą pateikusį tiekėją, vadovaudamasis preliminariojoje sutartyje nustatytais pasiūlymų vertinimo kriterijais, ir su šį pasiūlymą pateikusiu tiekėju sudaro pirkimo sutartį.

104. Pagrindinė pirkimo sutartis preliminariosios sutarties pagrindu gali būti sudaroma iš karto, kai tiekėjas raštu (išskyrus pagrindines pirkimo sutartis, sudaromas žodžiu) informuojamas, kad jo pasiūlymas pripažintas laimėjusiu ir jis atrinktas vykdyti pagrindinę pirkimo sutartį.

# **XII. PIRKIMŲ BŪDAI IR JŲ PASIRINKIMO SĄLYGOS**

105. Supaprastinti pirkimai gali būti atliekami šiais būdais:

1. supaprastinto atviro konkurso;
2. supaprastintų skelbiamų derybų;
3. apklausos.

106. Teismas, atlikdamas supaprastintus pirkimus, gali taikyti ir kitus, Viešųjų pirkimų įstatyme nustatytus būdus, taip pat elektronines procedūras - elektroninį aukcioną ir dinaminę pirkimų sistemą.

1. Pirkimas supaprastinto atviro konkurso ar supaprastintų skelbiamų derybų būdu gali būti atliktas visais atvejais, tinkamai apie jį paskelbus.
2. Pirkimas apklausos būdu gali būti atliekamas perkant prekes, paslaugas ir darbus, kai tenkinamos abi šios sąlygos:
3. apie supaprastintą pirkimą skelbiama teismo tinklapyje;
4. pirkimas atitinka mažos vertės pirkimų sąvoką.

109. Teismas elektroninį aukcioną gali taikyti vykdydamas supaprastintus pirkimus supaprastinto atviro konkurso, apklausos ir kitais Viešųjų pirkimų įstatyme nustatytais būdais.

# **XIII. SUPAPRASTINTAS ATVIRAS KONKURSAS**

1. Vykdant supaprastintą atvirą konkursą, dalyvių skaičius neribojamas. Apie supaprastintą pirkimą skelbiama Taisyklėse ir Viešųjų pirkimų įstatyme nustatyta tvarka.
2. Supaprastintas atviras konkursas vykdomas šiais etapais:
3. skelbiama apie pirkimą;
4. tiekėjams pateikiami pirkimo dokumentai;
5. priimami ir registruojami vokai su pasiūlymais;
6. atliekama vokų su pasiūlymais atplėšimo procedūra;
7. išnagrinėjami dalyvių kvalifikacijos duomenys;
8. išnagrinėjami pasiūlymai;
9. nustatoma pasiūlymų eilė ir priimamas sprendimas dėl laimėjusio pasiūlymo;

111.8. dalyviams raštu pranešama apie nustatytą pasiūlymų eilę ir sprendimą dėl laimėjusio pasiūlymo, o dalyviams, kurių pasiūlymai atmesti, - jų pasiūlymų atmetimo priežastis;

111.9. sudaroma pirkimo sutartis.

1. Teismas privalo paskelbti apie kiekvieną pirkimą, atliekamą supaprastinto atviro konkurso būdu. Skelbimus apie supaprastintus pirkimus (Sk-1 forma) Teismas privalo pateikti Viešųjų pirkimų tarnybai, kuri juos Viešųjų pirkimų įstatymo nustatyta tvarka išsiunčia skelbti „Valstybės žinių“ priede „Informaciniai pranešimai“ ir CVP IS.
2. Teismas, Teismo nustatytas pasiūlymų pateikimo terminas turi būti proporcingas pirkimo objektui ir protingas, kad rūpestingas ir atidus tiekėjas galėtų išnagrinėti pirkimo dokumentus ir parengti bei pateikti pasiūlymą. Pasiūlymų pateikimo terminas negali būti trumpesnis kaip:

113.1. 7 darbo dienos nuo skelbimo apie pirkimą paskelbimo Centrinėje viešųjų pirkimų informacinėje sistemoje (toliau - CVP IS), kai vykdomas prekių ar paslaugų pirkimas;

113.2. 10 darbo dienų nuo skelbimo apie pirkimą paskelbimo CVP IS, kai vykdomas darbų pirkimas.

1. Supaprastintame atvirame konkurse derybos tarp Teismo ir tiekėjų draudžiamos.
2. Jei supaprastinto atviro konkurso metu bus vykdomas elektroninis aukcionas, apie tai nurodoma skelbime apie pirkimą.

# **XIV. SUPAPRASTINTOS SKELBIAMOS DERYBOS**

1. Teismas supaprastintas skelbiamas derybas vykdo šiais etapais:

116.1. jeigu kandidatų skaičius neribojamas, Viešųjų pirkimų įstatyme ir Taisyklėse nustatyta tvarka skelbia apie pirkimą, nagrinėja ir derasi su kandidatais dėl pateiktų pasiūlymų sąlygų ir, vadovaudamasi pirkimo dokumentuose nustatytomis sąlygomis, vertina ir palygina kandidatų pateiktus galutinius pasiūlymus;

116.2. jeigu kandidatų skaičius ribojamas, Viešųjų pirkimų įstatyme ir Taisyklėse nustatyta tvarka skelbia apie pirkimą, remdamasi paskelbtais kvalifikacijos kriterijais, atrenka tuos kandidatus, kurie bus kviečiami pateikti pasiūlymus, nagrinėja ir derasi su kandidatais dėl pateiktų pasiūlymų sąlygų ir, vadovaudamasi pirkimo dokumentuose nustatytomis sąlygomis, vertina ir palygina kandidatų pateiktus galutinius pasiūlymus.

1. Jeigu pirkimo metu derėtasi, pabaigęs derybas, Teismas gali dalyvių prašyti pateikti galutinius kainos bei techninių duomenų, kurie vertinami pagal ekonomiškai naudingiausio pasiūlymo vertinimo kriterijus, pasiūlymus užklijuotuose vokuose (išskyrus atvejus, kai pateikti pasiūlymą kviečiamas tik vienas tiekėjas). Jei ribojamas kandidatų skaičius:

117.1. paraiškų dalyvauti pirkime pateikimo terminas turi būti proporcingas pirkimo dokumentuose nustatytiems kvalifikacijos reikalavimams ir protingas, kad rūpestingas ir atidus tiekėjas galėtų išnagrinėti pirkimo dokumentus bei parengti ir pateikti paraišką bei negali būti trumpesnis kaip 7 darbo dienos nuo skelbimo apie pirkimą paskelbimo CVP IS;

117.2. pasiūlymų pateikimo terminas turi būti proporcingas pirkimo objektui ir protingas, kad rūpestingas ir atidus tiekėjas galėtų išnagrinėti pirkimo dokumentus bei parengti ir pateikti pasiūlymą. Pasiūlymų pateikimo terminas negali būti trumpesnis kaip:

117.2.1. 7 darbo dienos nuo kvietimo pateikti pasiūlymus išsiuntimo dienos, kai vykdomas prekių ar paslaugų pirkimas;

117.2.2. 10 darbo dienų nuo kvietimo pateikti pasiūlymus išsiuntimo dienos, kai vykdomas darbų pirkimas.

1. Teismas skelbime apie pirkimą nustato, kiek mažiausiai kandidatų bus pakviesta pateikti pasiūlymus ir kokie yra kandidatų kvalifikacinės atrankos kriterijai ir tvarka. Kviečiamų kandidatų skaičius negali būti mažesnis kaip 3. Teismas, nustatydamas atrenkamų kandidatų skaičių, kvalifikacinės atrankos kriterijus ir tvarką, privalo laikytis šių reikalavimų:

118.1. turi būti užtikrinta reali konkurencija, kvalifikacinės atrankos kriterijai turi būti tikslūs, aiškūs ir nediskriminuojantys;

118.2. kvalifikacinės atrankos kriterijai turi būti nustatyti Viešųjų pirkimų įstatymo 35–38 straipsnių pagrindu.

1. Kvalifikacinė atranka turi būti atliekama tik iš tų kandidatų, kurie atitinka Teismo nustatytus minimalius kvalifikacijos reikalavimus. Pateikti pasiūlymus turi būti pakviesta ne mažiau kandidatų, negu pirkimo dokumentuose nustatytas mažiausias kviečiamų kandidatų skaičius. Jeigu minimalius kvalifikacijos reikalavimus atitinka mažiau kandidatų, negu nustatytas mažiausias kviečiamų kandidatų skaičius, Teismas pateikti pasiūlymus kviečia visus kandidatus, kurie atitinka keliamus minimalius kvalifikacijos reikalavimus. Teismas negali kviesti dalyvauti skelbiamose derybose paraiškų nepateikusių tiekėjų arba kandidatų, kurie neatitinka minimalių kvalifikacijos reikalavimų.
2. Jei neribojamas kandidatų skaičius:

120.1. pasiūlymų pateikimo terminas turi būti proporcingas pirkimo objektui ir protingas, kad rūpestingas ir atidus tiekėjas galėtų išnagrinėti pirkimo dokumentus bei parengti ir pateikti pasiūlymą. Pasiūlymų pateikimo terminas negali būti trumpesnis kaip:

120.1.1. 7 darbo dienos nuo kvietimo pateikti pasiūlymus išsiuntimo dienos, kai vykdomas prekių ar paslaugų pirkimas;

120.1.2. 10 darbo dienų nuo kvietimo pateikti pasiūlymus išsiuntimo dienos, kai vykdomas darbų pirkimas.

1. Derybų metu turi būti laikomasi šių reikalavimų:

121.1. tretiesiems asmenims Teismas negali atskleisti jokios iš tiekėjo gautos informacijos be jo sutikimo, taip pat tiekėjas negali būti informuojamas apie susitarimus, pasiektus su kitais tiekėjais;

121.2. visiems dalyviams turi būti taikomi vienodi reikalavimai, suteikiamos vienodos galimybės ir pateikiama vienoda informacija; teikdamas informaciją Teismas neturi diskriminuoti vienų tiekėjų kitų naudai;

121.3. tiekėjai kviečiami derėtis pagal pasiūlymų pateikimo eiliškumą (pirmas kviečiamas anksčiausiai pasiūlymą pateikęs tiekėjas);

121.4. derybų eiga turi būti įforminta raštu. Derybų protokolą pasirašo derybose dalyvavę Komisijos nariai ar pirkimo organizatorius ir dalyvio, su kuriuo derėtasi, įgaliotas atstovas. Jei derybos vykdomos laiškais ar elektroniniais laiškais, derybų eigos protokolas surašomas tais atvejais, kai derybų laiškai siunčiami nepasirašyti elektroniniu parašu. Protokole išdėstoma derybų eiga ir derybų metu pasiekti susitarimai.

121.5. Galutiniai pasiūlymai pateikiami CVP IS priemonėmis ar vokuose. Derybų atveju vokų su galutinėmis tiekėjų siūlomomis kainomis ir galutiniais techniniais duomenimis atplėšimo procedūroje turi teisę dalyvauti visi derybose dalyvavę tiekėjai arba jų atstovai.

XV. APKLAUSA

122. Apklausos būdu atliekami mažos vertės pirkimai.

123. Vykdant pirkimą apklausos būdu, kreipiamasi į vieną ar kelis tiekėjus, prašant pateikti pasiūlymus pagal Teismo keliamus reikalavimus. Vertinami tik Teismo poreikius ir nustatytus reikalavimus atitinkantys tiekėjų siūlymai. Vertinama tik pagal tiekėjams apklausos metu nurodytus kriterijus. Geriausiu laikomas ekonomiškiausias siūlymas arba tas siūlymas, kuriame nurodyta mažiausia kaina.

1. Kai apklausa vykdoma po atviro konkurso ar skelbiamų derybų, atmetus visus pasiūlymus, į tiekėjus, atitinkančius minimalius kvalifikacijos reikalavimus, kreipiamasi pateikti patvirtinimą apie sutikimą dalyvauti pirkime.
2. Apklausdamas tiekėjus, jeigu tai nesukelia pernelyg didelių organizacinių sunkumų, Teismas pirkimo dokumentuose gali numatyti, kad apklausos metu gali būti deramasi dėl palankesnių tiekėjo siūlomų pirkimo sąlygų. Derybų metu tiekėjai neturi būti diskriminuojami jiems pateikiant skirtingą informaciją ar kaip nors kitaip ribojant atskirų tiekėjų galimybes pagerinti savo pasiūlymus.
3. Vykdant pirkimą apklausos būdu, konkretus pasiūlymų terminas yra nurodomas pirkimo dokumentuose arba nurodomas tiekėjui kreipiantis žodžiu.
4. Turi būti apklausti ne mažiau kaip trys potencialūs tiekėjai arba vienas tiekėjas, jeigu yra Taisyklių 129 punkte nustatytų aplinkybių. Pirkimas laikomas įvykusiu, jeigu bent vienas tiekėjas pateikė pasiūlymą ir šis neatmetamas.
5. Mažiau tiekėjų, negu nustatyta Taisyklių 127 punkte, gali būti apklausiama šiais atvejais:

128.1. sužinoma, kad yra mažiau tiekėjų, kurie gali patiekti reikalingų prekių, atlikti darbų ar suteikti paslaugų;

128.2. perkama vykdant Taisyklių 130 punkto reikalavimus;

1. didesnio tiekėjų skaičiaus apklausa reikalautų neproporcingai didelių Komisijos ar Pirkimų organizatoriaus pastangų, laiko ir (ar) lėšų sąnaudų;
2. esant kitų, objektyviai pateisinamų aplinkybių, dėl kurių neįmanoma apklausti daugiau tiekėjų. Šios aplinkybės negali priklausyti nuo Teismo delsimo arba neveiklumo.

129. Vienas tiekėjas, tiesiogiai kreipiantis į jį pateikti siūlymą ar sudaryti sutartį, gali būti apklausiamas, jeigu:

129.1. dėl to paties objekto supaprastintame atvirame konkurse negauta pasiūlymų;

1. dėl techninių, meninių priežasčių ar dėl objektyvių aplinkybių tik konkretus tiekėjas gali patiekti reikalingas prekes, pateikti paslaugas ar atlikti darbus ir nėra jokios kitos priimtinos alternatyvos, taip pat jeigu Pirkimų organizatorius ar Komisija normaliomis priemonėmis sužino, kad yra vienas tiekėjas, galintis patiekti reikalingas prekes, suteikti paslaugas ar atlikti darbus;
2. sutarties vertė perkant prekes ar paslaugas neviršija 5000,00 Lt, darbus – 15000,00 Lt tokių pirkimų metu sudaromų prekių ar paslaugų to paties tipo sutarčių ir darbų, skirtų tam pačiam objektui, bendra vertė negali viršyti 30000,00 Lt per finansinius metus;
3. Teismas pagal ankstesnę sutartį iš kokio nors tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, nesikeičia prekių ar paslaugų kainos ir kitos sąlygos. Tokių papildomų pirkimų bendra vertė neturi viršyti 50 proc. pradinės sutarties vertės;
4. dėl aplinkybių, kurių nebuvo galima numatyti, paaiškėja, kad reikalingi papildomi darbai arba paslaugos, kurie nebuvo įrašyti į sudarytą pirkimo sutartį, tačiau be kurių negalima užbaigti sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų sutarčių kaina neturi viršyti 50 proc. pradinės pirkimo sutarties kainos;
5. perkamos svečių maitinimo ir apgyvendinimo paslaugos;
6. perkami meno kūriniai, dovanos ir suvenyrai;
7. didesnio tiekėjų skaičiaus apklausa reikalautų neproporcingai didelių Komisijos ar Pirkimų organizatoriaus pastangų, laiko ir (ar) lėšų sąnaudų;
8. perkamos literatūros, mokslo ir meno kūrinių autorių, atlikėjų ar jų kolektyvo paslaugos;
9. perkant iš esamo tiekėjo naujas paslaugas ar darbus, tokius pat, kokie buvo pirkti pagal ankstesnę pirkimo sutartį, su sąlyga, kad ankstesnioji pirkimo sutartis buvo sudaryta skelbiant apie pirkimą ir kurį skelbiant buvo atsižvelgta į tokių papildomų pirkimų vertę, galimybė pirkti papildomai buvo nurodyta pirkimo skelbime, o visi minimi pirkimai skirti tam pačiam projektui vykdyti. Papildomų pirkimų metu sudaromų pirkimo sutarčių trukmė negali būti ilgesnė kaip treji metai skaičiuojant nuo pradinės pirkimo sutarties sudarymo momento;
10. pirkimas, apie kurį buvo skelbta, neįvyko, nes nebuvo gauta paraiškų ar pasiūlymų;
11. dėl įvykių, kurių Teismas negalėjo iš anksto numatyti, būtina skubiai įsigyti reikalingų prekių, paslaugų ar darbų. Aplinkybės, kuriomis grindžiama ypatinga skuba, negali priklausyti nuo Teismo;
12. perkami muziejų eksponatai, archyviniai ir bibliotekiniai dokumentai, mokomoji, teisinė literatūra, prenumeruojami laikraščiai ir žurnalai;
13. ypač palankiomis sąlygomis perkama iš bankrutuojančių, likviduojamų ar restruktūrizuojamų ūkio subjektų;
14. perkamos licencijos naudotis bibliotekiniais dokumentais ar duomenų (informacinėmis) bazėmis;
15. už prekes atsiskaitoma pagal patvirtintus tarifus (pvz., šaltas vanduo, dujos, elektra ir pan.);
16. prekės ir paslaugos yra perkamos naudojant reprezentacinėms išlaidoms skirtas lėšas;
17. esant kitoms objektyviai pateisinamoms aplinkybėms, dėl kurių neįmanoma apklausti daugiau kaip vieną tiekėją.
18. Jeigu Teismas, vadovaudamasis Viešųjų pirkimų įstatymo 13 straipsniu, pirkimo dokumentuose nustato sąlygas, sudarančias galimybę pirkime dalyvauti tik neįgaliųjų socialinėms įmonėms, arba nustato, kad pirkimas bus atliekamas pagal remiamų asmenų, kurių dauguma yra neįgalieji, įdarbinimo programas, arba pirkimas atliekamas pagal Viešųjų pirkimų įstatymo 91 straipsnio reikalavimus - nuoroda į tokį pirkimą ir reikalavimas, kad tiekėjas pagrįstų, kad jis atitinka minėtų straipsnių reikalavimus, pateikdamas kompetentingos institucijos išduotą dokumentą ar tiekėjo patvirtintą deklaraciją.
19. Kai apklausa atliekama po pirkimo, apie kurį buvo skelbta, bet visi gauti pasiūlymai neatitiko pirkimo dokumentų reikalavimų arba buvo pasiūlytos per didelės, Teismui nepriimtinos kainos, o pirkimo sąlygos iš esmės nekeičiamos, į apklausą turi būti kviečiami visi pasiūlymus pateikę dalyviai, atitinkantys įvykusiame supaprastintame atvirame konkurse nustatytus minimalius kvalifikacijos reikalavimus.
20. Komisija tiekėjus apklausia raštu. Kai pirkimą atlieka Pirkimų organizatorius, jis tiekėjus apklausia žodžiu arba raštu. Sprendimą dėl apklausos formos priima Pirkimų organizatorius. Pirkimų organizatorius gali kreiptis į tiekėjus dėl pasiūlymo pateikimo ar pasinaudoti viešai tiekėjų pateikta informacija (pvz., reklama internete, katalogai, bukletai, skrajutės ir kt.) apie siūlomas prekes, paslaugas, darbus. Toks informacijos gavimas prilyginamas žodinei tiekėjų apklausai.

133. Žodžiu apklausa gali būti atliekama, jei:

1. numatomos sutarties vertė perkant prekes ir paslaugas yra ne didesnė kaip 15 tūkst. Lt be PVM, o perkant darbus - ne didesnė kaip 50 tūkst. Lt be PVM;
2. perkama esant ypatingoms aplinkybėms: avarijai, stichinei nelaimei, epidemijai ir kitokiam nenugalimos jėgos poveikiui, kai dėl skubos netikslinga gauti pasiūlymą raštu.

134. Apklausiant žodžiu su tiekėjais bendraujama asmeniškai arba telefonu.

1. Apklausa raštu privalomai atliekama, kai sutarties vertė yra didesnė už 133.1. punkte nustatytą vertę. Apklausiant raštu paklausimai tiekėjams pateikiami paštu, faksu, elektroniniu paštu arba asmeniškai. Tame pačiame pirkime dalyvaujantys tiekėjai turi būti apklausiami ta pačia forma.
2. Jeigu apklausiant tiekėjus paaiškėja, kad reikia pakeisti Teismo pageidaujamas pirkimo objekto savybes arba kitas pirkimo sąlygas, Pirkimų organizatorius turi tai padaryti, prireikus derindamas su Teismo pirmininku arba Teismo pirmininko paskirtu kontroliuojančiu asmeniu ir Teismo finansininku, ir iš naujo apklausti jau anksčiau apklaustus tiekėjus, prireikus kitus tiekėjus.
3. Apklausos metu (išskyrus atvejus, kai apklausa atliekama analizuojant viešai paskelbtą informaciją) tiekėjams turi būti pateikiama bent jau ši informacija:

137.1. pageidaujamos pirkimo objekto savybės ir svarbiausios pirkimo sutarties sąlygos;

1. kokiais kriterijais vadovaujantis bus pasirenkamas tiekėjas, su kuriuo sudaroma sutartis;
2. kokius dalykus turi nurodyti siūlantis savo prekes, paslaugas ar darbus tiekėjas, kokia forma (rašytine ar žodine) ir iki kada jis tai turi padaryti;
3. kaip Teismas informuos apklausiamą tiekėją apie sprendimą su juo sudaryti pirkimo sutartį (jeigu apklausa atliekama raštu, tiekėjai apie pirkimo procedūros rezultatus informuojami raštu).
4. Jeigu apklausiamas tik vienas tiekėjas, jam gali būti teikiama ne visa Taisyklių 136 punkte nustatyta informacija, jeigu manoma, kad kita informacija yra nereikalinga.
5. Pirkimų organizatorius turi įsitikinti, kad siūlymą pateikęs tiekėjas yra pajėgus įvykdyti pirkimo sutartį. Tam Pirkimų organizatorius gali kelti reikalavimus tiekėjų kvalifikacijai ir prašyti informacijos apie kvalifikaciją. Visiems tiekėjams turi būti keliami vienodi reikalavimai ir prašoma pateikti to paties pobūdžio informaciją. Nei keliami reikalavimai, nei prašoma informacija negali dirbtinai diskriminuoti tiekėjų.
6. Apklausdamas tiekėją ar tiekėjui atskirai kreipiantis, Pirkimų organizatorius turi atsakyti į visus tiekėjo pateiktus klausimus dėl pirkimo, kad šis galėtų geriau suprasti Teismo poreikius ir galimybes. Tiekėjui negali būti pateikta informacija, kuri pažeistų Teismo įsipareigojimus neatskleisti komercine, tarnybos ar valstybės paslaptimi laikomos informacijos arba informacijos, kurios atskleidimas pakenktų viešiesiems interesams ar trukdytų sąžiningai konkurencijai.
7. Dėl to paties pirkimo apklausiamiems tiekėjams turi būti pateikta tokia pati informacija.
8. Žodžiu ir raštu pateikti tiekėjų atsakymai ir (ar) informacija, gauta iš viešų šaltinių, fiksuojami Mažos vertės viešojo pirkimo pažymoje, raštiški dokumentai saugomi prie pažymos.
9. Pirkimą atliekant apklausos būdu, galima naudotis Centriniu viešųjų pirkimų portalu (interneto adresas: [www.cvpp.lt)](http://www.cvpp.lt)). Naudodamiesi portalu, pirkimus atliekantys asmenys gali peržiūrėti katalogus, kuriuose tiekėjai skelbia apie tiekiamas prekes, teikiamas paslaugas ar atliekamus darbus, parašyti pasirinktiems tiekėjams, perskaityti iš tiekėjų gautą informaciją, palaikyti ryšį su tiekėjais, užsakyti prekių, paslaugų ar darbų. Pirkimas, atliktas naudojantis Centriniu viešųjų pirkimų portalu, prilyginamas pirkimui, kurio metu tiekėjų apklausa atliekama raštu.
10. Raštu atliekamos apklausos siūlymų pateikimo terminas turi būti ne trumpesnis kaip trys darbo dienos nuo kvietimo dalyvauti pirkime išsiuntimo tiekėjams dienos. Šis terminas gali būti netaikomas, jei žodžiu kreipiamasi į tiekėjus (-ą) su prašymu pateikti pasiūlymus. Pasiūlymų pateikimo terminas neturi pažeisti protingumo principų.
11. Tiekėjo siūlymo tikrinimo tikslas - įsitikinti, ar siūlymas atitinka Teismo poreikius ir iškeltus reikalavimus, o tiekėjų siūlymų vertinimo tikslas - išrinkti geriausią siūlymą, kurį pateikusiam tiekėjui Teismas siūlys sudaryti pirkimo sutartį.
12. Tiekėjų siūlymus vertina Pirkimų organizatorius, kai jis vykdo tiekėjų apklausą.
13. Kai tiekėjai apklausiami raštu, privaloma raštu juos informuoti apie priimtą sprendimą dėl laimėtojo arba apie priimtą sprendimą nutraukti pirkimą.
14. Visus su pirkimu susijusius dokumentus Pirkimų organizatorius, pasibaigus pirkimui, nedelsdamas perduoda Teismo pirmininko paskirtam kontroliuojančiam asmeniui. Turi būti perduodama:

148.1. pirkimą inicijuojančio asmens ar padalinio prašymas ir suderintos pirkimo sąlygos (jei toks prašymas pateiktas raštu);

1. Mažos vertės viešojo pirkimo pažyma;
2. tiekėjų siūlymai (jeigu jie pateikti raštu);

148.4. pirkimo sutartis (jei sutartis sudaroma raštu) arba PVM sąskaitos-faktūros kopija (sąskaitos originalai pateikiami Teismo buhalterijai) ar kitas sandorį patvirtinantis dokumentas.

# **KITOS PIRKIMŲ PROCEDŪROS**

1. Teismas pirkimams atlikti gali taikyti dinaminę pirkimo sistemą pagal Viešųjų pirkimų įstatymo 64 straipsnio 1-4, 6-10 dalių nuostatas.
2. Teismas gali taikyti elektroninius aukcionus pagal Viešųjų pirkimų įstatymo 65 straipsnio 2-9 dalių nuostatas.

# **XVII. MAŽOS VERTĖS PIRKIMŲ YPATUMAI**

1. Mažos vertės pirkimai paprastai atliekami apklausos būdu pagal XV skyriuje nustatytus reikalavimus. Šie pirkimai gali būti atliekami ir kitais Viešųjų pirkimų įstatyme ir Taisyklėse nustatytais pirkimo būdais, atsižvelgiant į šių būdų pasirinkimo sąlygas.
2. Atliekant mažos vertės pirkimus, kai perkami darbai, kurių vertė didesnė kaip 300 tūkst. Lt (be pridėtinės vertės mokesčio), skelbiama CVP IS. Skelbime (arba kartu su skelbimu pateiktuose pirkimo dokumentuose) pateikiamos su pirkimu susijusios sąlygos. Nustatant pasiūlymų pateikimo terminą, atsižvelgiama į tai, ar CVP IS arba Teismo interneto svetainėje yra paskelbtos ir laisvai prieinamos visos pirkimo sąlygos, ar tiekėjų prašoma pateikti informacija apie kvalifikaciją, kokio sudėtingumo pirkimo objektas ir kitos aplinkybės.
3. Teismas turi nustatyti pakankamą terminą kreiptis dėl pirkimo dokumentų paaiškinimo ir užtikrinti, kad paaiškinimai būtų išsiųsti visiems pirkimo dokumentus gavusiems tiekėjams.
4. Mažos vertės pirkimų atveju pirkimo dokumentuose Teismas pateikia būtiną pasiūlymams parengti informaciją:
5. pasiūlymo rengimo ir įforminimo reikalavimus;
6. pirkimo objekto apibūdinimą;
7. kvalifikacijos reikalavimus ir juos įrodančius dokumentus (jei kvalifikacijos reikalavimai keliami);
8. informaciją apie pasiūlymų vertinimą;
9. informaciją apie pagrindines pirkimo sutarties sąlygas (prekių pateikimo, paslaugų ar darbų atlikimo terminus, kainodaros taisykles, atsiskaitymo tvarką, pirkimo sutarties įvykdymo užtikrinimo reikalavimus (jei keliami), jei reikalinga - kitas sąlygas).
10. Tiekėjams turi būti suteiktos galimybės kreiptis dėl pirkimo dokumentų paaiškinimų.
11. Tiekėjai apklausos metu pasiūlymą turi pateikti žodžiu arba raštu. Sprendimą dėl pasiūlymo pateikimo formos priima pirkimų vykdytojai. Toje pačioje apklausoje dalyvaujantys tiekėjai turi būti apklausiami ta pačia forma. Kai pasiūlymai pateikiami žodžiu, su tiekėjais bendraujama asmeniškai arba telefonu. Pasiūlymų pateikimu žodžiu yra laikoma ir informacijos gavimas iš katalogų, bukletų, interneto, reklaminių skelbimų ir kt.
12. Žodžiu gali būti bendraujama (kreipiamasi į tiekėjus, pateikiami pasiūlymai), kai pirkimas vykdomas apklausos būdu ir:
13. numatomos sutarties vertė perkant prekes ir paslaugas yra ne didesnė kaip 15 tūkst. Lt be PVM, o perkant darbus - ne didesnė kaip 50 tūkst. Lt be PVM;
14. dėl įvykių, kurių Teismas negalėjo iš anksto numatyti, būtina skubiai įsigyti reikalingų prekių, paslaugų ar darbų, o vykdant apklausą raštu, prekių, paslaugų ar darbų nepavyktų įsigyti laiku.
15. Raštu pasiūlymus gali būti prašoma pateikti faksu, elektroniniu paštu, CVP IS priemonėmis ar vokuose. Teismas gali nereikalauti, kad elektroninėmis priemonėmis pateikiami pasiūlymai būtų pasirašyti, pateikti užkoduoti (užšifruoti).
16. Pasiūlymus prašant pateikti vokuose (elektroninėmis priemonėmis - užkoduotus (užšifruotus), į vokų atplėšimo procedūrą, išskyrus pirkimą, kurio metu deramasi, gali būti kviečiami pasiūlymus pateikę tiekėjai ar jų įgalioti atstovai. Vokų atplėšimo metu skelbiama tiekėjų pasiūlyta kaina, jei vertinama ekonomiškai naudingiausio pasiūlymo vertinimo kriterijumi - vertinamos techninės pasiūlymų charakteristikos. Jei užkoduotus (užšifruotus) pasiūlymus prašoma pateikti tik CVP IS priemonėmis, susipažinimo su pasiūlymais procedūra atliekama mažiausiai dviejų Komisijos narių, įgaliotų atidaryti pasiūlymus, nedalyvaujant tiekėjams (jų atstovams). Informacija apie šią procedūrą ir tiekėjų pasiūlytas kainas, jei reikia - ir technines charakteristikas, tiekėjams siunčiama CVP IS priemonėmis.
17. Sprendimą dėl mažos vertės pirkimo nutraukimo priima Komisija arba Pirkimų organizatorius.
18. Vykdydamas mažos vertės pirkimus Teismas neprivalo vadovautis Taisyklių 37, 43, 48, 54, 56, 63-73, 78, 83, 87, 90, 99-104 ir 121.4 punktų reikalavimais.

# **XVIII. SUPAPRASTINTŲ PIRKIMŲ DOKUMENTAVIMAS, ATASKAITŲ PATEIKIMAS**

1. Kiekvienas Komisijos arba Pirkimų organizatoriaus atliktas supaprastintas pirkimas turi būti jų registruojamas Biudžetiniais metais atliktų pirkimų registracijos žurnale (toliau - žurnalas).
2. Kiekviena sutartis sudaryta Komisijos arba Pirkimų organizatoriaus atlikus supaprastintą pirkimą turi būti jų registruojama Ūkinių sutarčių registre.
3. Teismo pirmininko paskirtas kontroliuojantis asmuo prižiūri atliktų pirkimų ir pasirašytų sutarčių registravimą.
4. Kai pirkimą vykdo Komisija, kiekvienas jos sprendimas protokoluojamas. Kai pirkimą vykdo Pirkimo organizatorius, pildoma Mažos vertės viešojo pirkimo pažyma.
5. Įvykdžius pirkimą, Komisija arba Pirkimų organizatorius perduoda visus su pirkimu susijusius dokumentus Teismo pirmininko paskirtam kontroliuojančiam asmeniui, o mokėjimo dokumentų originalus - Teismo finansininkui.
6. Pirkimo sutartys, paraiškos, pasiūlymai, pirkimo dokumentai, paraiškų ir pasiūlymų nagrinėjimo bei vertinimo dokumentai, kiti su pirkimu susiję dokumentai, nepaisant jų pateikimo būdo, formos ir laikmenos, saugomi Dokumentų ir archyvų įstatymo nustatyta tvarka, tačiau ne mažiau kaip ketverius metus nuo pirkimo pabaigos.
7. Teismas apie planuojamus, pradedamus, vykdomus pirkimus informuoja savo tinklapyje, kaip tai numato Viešųjų pirkimų įstatymas ir šių taisyklių III skyrius.
8. Perkančioji organizacija privalo per trisdešimt dienų nuo ataskaitinių finansinių metų pabaigos pateikti Viešųjų pirkimų tarnybai pagal jos nustatytas formas ir reikalavimus visų per finansinius metus atliktų pirkimų ataskaitą:

168.1. pagal preliminariąsias sutartis sudaromų pagrindinių pirkimo sutarčių;

168.2. supaprastintų pirkimų, atliktų pagal Viešųjų pirkimų įstatymo 91 straipsnio reikalavimus;

168.3. mažos vertės pirkimų.

169. Viešųjų pirkimų ataskaitas parengia ir teikia Teismo pirmininko paskirtas kontroliuojantis asmuo. Teismo viešųjų pirkimų ataskaitas pasirašo Teismo pirmininkas.

# **XIX. INFORMACIJOS APIE SUPAPRASTINTUS PIRKIMUS TEIKIMAS**

170. Komisija ar Pirkimų organizatorius tiekėjus nedelsdami, ne vėliau kaip per tris darbo dienas nuo sprendimo priėmimo, raštu informuoja apie:

1. tiekėjo pasiūlymo atmetimą;
2. pasiūlymų eilę;

170.3. supaprastinto pirkimo nutraukimą. Šis punktas netaikomas, kai pirkimas atliekamas žodinės apklausos būdu.

1. Susipažinti su informacija, susijusia su pasiūlymų nagrinėjimu, aiškinimu, vertinimu ir palyginimu, gali tiktai Komisijos nariai ir Teismo pakviesti ekspertai, perkančiosios organizacijos vadovas, jo įgalioti asmenys. Ši informacija teikiama Viešųjų pirkimų tarnybai, kitiems asmenims ir institucijoms, turinčioms tokią teisę pagal Lietuvos Respublikos įstatymus, taip pat Vyriausybės nutarimu įgaliotiems Europos Sąjungos finansinę paramą administruojantiems viešiesiems juridiniams asmenims.
2. Teismas, Komisija, jos nariai ar ekspertai ir kiti asmenys, nepažeisdami įstatymų reikalavimų, ypač dėl sudarytų sutarčių skelbimo ir informacijos, susijusios su jos teikimu kandidatams ir dalyviams, negali tretiesiems asmenims atskleisti Teismui pateiktos tiekėjo informacijos, kurios konfidencialumą nurodė tiekėjas. Tokią informaciją sudaro visų pirma komercinė (gamybinė) paslaptis ir konfidencialieji pasiūlymų aspektai.

# **XX. GINČŲ NAGRINĖJIMAS**

1. Visi ginčai, kylantys tarp Teismo ir tiekėjų, nagrinėjami vadovaujantis Viešųjų pirkimų įstatymo V skyriaus nuostatomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_